Annaik (Levr, Pronost)/a-bezh - Wikimammenn\nAnnaik (Levr, Pronost)/a-bezh\n< Annaik (Levr, Pronost)\nD. Derrien, 1902\nLili ha Roz-Gouez\nBevet ar GONIDEC !\nReizer ar Brezounek ;\nDalc’homp, a wir galoun,\nEuz TROUDE ar zonjezoun.\nE ti D. DERRIEN, Levrer\n85 - Ru Siam - 85\nP. GADREAU, MOULER-LEVRER\nAl levr-ma a ginnigann d’am zad, d’am breudeur ha d’am c’hoarezed ; re zivezad ounn, siouaz ! d’her c’hinnig d’am mamm ger pehini hor gortoz holl er Baradoz.\nHer c’hinnig a rann, oc’hpenn, d’ann Aotrou A. LE STUM en deuz bet ar vadelez da rei d’in ann dourn evit skriva ann toniou a zo enn-han, ha d’ann Aotrounez F. VALLÉE (ar barz Abherve), F. JAFFRENNOU (ar barz Taldir) pere a zifenn ken nerzuz hor iez, enn eur mare ma klasker, dre bep ardou, he digrisienna euz Breiz-Izel.\nKENVROIZ KER EUZ LEON\nPoent braz eo d’ar Vretouned a fell d’ezho e chomfe ho iez beo, enebi ouz ar geriou divrezounek a deu, nebeud-a-nebeud, d’en em ruza enn hor iez, en eur vouga ar gwir vrezounek.\nDaoust ha ne glevit ket bemdez, enn dro d’e-hoc’h, geriou evel ar re-ma : parlant — kaozeal — james — poussier — kontantamant — vizach — sertenamant — koler — joa — uzach — possubl — komprenn ?...\nNag a bed kant ger evel-se a c’hallfenn da lakaat dirag ho taoulagad !\nGeriou brezounek gwirion hon euz, eb kaout ezomm euz ar geriou nevez-se, ha labour fall a reont ar skrivagnerien ho laka enn ho skridou, war digarez eo deuet ar c'hiz da gomz evel-se.\nDre ar c’hazetennou, al levrou, ar gwerziou, ar zouniou, eo e teuimp a-benn da zigas a-nevez ar c’hiz euz ar gwir vrezounek.\nSkrivagnerien, roomp eta ann dourn ann eil d’egile evid enebi ouz ann enebour.\nD'ar barz eo da zigeri ann hent.\nMed n’eo ket a-walc’h lezel a-ziaskren ar geriou divroad gwisket e brezounek, oc’h eunn enebour all ar barz a dle c’hoaz herzel.\nRal e kaver eur barzonek eaz a-walc’h da lenn ha da glevet, rag kazi e pep leac’h e weler vogadel oc’h vogadel (hiatus) pe eunn hanter re a c’heriou mac’hagnet dre ar virgulen huel (apostrophe).\nKlasket em euz el levrik-ma enebi gwella ma c’hallen ouz ann daou enebour braz-se d’hor iez ; plijet gant Doue e teui kement barz iaouank da ober ato gwelloc’h-gwella, evit brasa mad ann teod hag ar skouarn ha, dreist holl, evit diskouez n’eo ket ar brezounek ken rust ha ma hen lavar kalz a dud, dre c’hwarisi avad, peur-liesa.\nAr bokejou glasa, digor er prajou braz,\nN’ho deuz ket al liou kaer euz he daoulagad glaz ;\nNe weler ket gwiniz, enn anv, e nep tachenn,\nAlaouret, stang hag hirr, evel he bleo melen ;\nIskiz  ha dudiuz eo kan ann alc’houedez,\nKalz dudiusoc’h c’hoaz eo mouez va mignounez.\nE-kichenn eur menez\nEz euz eul lojennik ;\nE-touez he bodad gwez,\nPegement eo koantik !\nNag a bed gweach, enn deiz\nEvit mont beteg hi,\nMe gemer ann hent striz\nA ia da zor ann ti.\nEvit gounit kaloun\nVa Dousik koant ha ker,\nriou zesko d’in eur zoun\nDudiuz ha tener ?\nHogen me jom ato,\nAdre d’ar c’harz, kuzet,\nHa dont a rann enn dro,\nHeb beza bet gwelet ;\nPetra ra d’in eta\nKen aliez koll amzer ?\nHeb lavaret eur ger ?\nSiouaz ! el lojennik\nEma va c’harantez,\nHag ar gaera plac’hik\nEm euz gwelet em buez ;\nHag a-greiz va c’haloun\nKen gwirion he c’harann,\nMa choumann mud, gand aoun\nNe lavarfe d’in : nan !\nDeuz, ar meziou zo kaer evel evid eur goel,\nAl laboused, oc’hpenn, n’ehanont das kervel,\nAdaleg ar mintin, da vont enn ho c’hoajou\nEvit meski da vouez gand ho c’hanaouennou.\nDeuz, rag enn eur huvreal, euruz ni ielo\nA-hed ar wenodenn, e-skeud ar gwez dero.\nAnn amzer a zo klouar hag a-boan ann deliou,\nGand ann avelik sioul, a gren oc’h ho skourrou ;\nE ieot ar prad ar bleun a zo digor brema\nHag ann dour-red a ruill, enn eur huanada ;\nDindan eunn heol skeduz e lugern ar mor braz\nHag a-boan ma klever trouz ann houl war ann treaz.\nEvid-omp en deuz Doue great ann nevez-amzer,\nEvid-omp ann Env glaz hag ar meziou ken kaer,\nDigemeromp eta laouen he denzoriou\nHa lezomp da dridal, meurbed, hor c’halounou.\nDeuz, va muia karet, deuz oc’h breac’h da vignoun,\nDeomp el leac’h ma kari lakat da zonjezoun,\nMe fell d’in war da dal, e giz eur gurunenn,\nKoulma bokejou glaz e-touez da vleo melen.\nWar ton : La brise est douce et parfumée\nAnnaik, du-hont, gwel ann oanigou,\nEr ieot tener leun a vokejou,\nO taoulammet er prajou glaz ;\nDerveziou kaer ann nevez-amzer\nA zistro c’hoaz,\nHa kan al laboused a glever\nEr c’hoajou braz.\nKoantik e c’hoarzont ar bokejou\nDigor-braz a-zindan ann Envou\nDigoc’henn, lugernuz ha glaz ;\nGand eur vouez skiltr ar grilled a gan\nHo zoun ken freaz,\nEnn eur redet e-touez ar balan,\nEl lannou braz.\nDaoust ha ni, gwir vugaligou Doue,\nNe c’hallomp ket ivez beza gae,\nPa’z eo pep tra laouen er meaz ?\nBreac’h oc’h breac’h deomp eta, laouen-holl,\nEr c’hoajou braz,\nEvid en em garet e disheol\nEur vodenn glaz.\nEn em garomp mad, rag er bed-ma,\nDaoust ha n’eo ket hon amzer gaera\nPa n’hon euz nemet c’houezek vloaz ?\nBezomp, holl e levenez, hirio,\nGand aoun, siouaz !\nNe deufe falc’h trubard ar maro\nD’hon skei, warc’hoaz.\nGwel ar mor o lintri\nDindan eunn heol skeduz ;\nEm bag skanv e vezi,\nAnnaik, ken euruz !\nN’ez euz ket enn envou\nAnn distera koabrenn,\nHeb aoun’ta deomp, hon daou,\nVit ma kaninn laouen :\nVa bag, dalc’h eunn dervez\nDa wel gwenn digor,\nHa lusk va mignounez\nWar mor ann Arvor.\nLezomp ann teodou fall\nDa gomz, ervez ho giz ;\nHor gredenn hon diwall,\nKemeromp hor frankiz ;\nGant ma vimp, dirag Doue,\nE c’hallomp beza gae,\nHag e kaninn laouen :\nO ! lez war da c’hened\nDa bara va zellou,\nKen a deuint ar stered,\nD’ar pardaez, enn envou,\nGand aoun n’em befe ket\nDervez all ebet ken,\nEr bed-ma, das karet,\nHa da gana laouen :\nANN TEODOU FALL\nAnn teodou fall ho deuz great ho labour heuzuz ;\nAnnaik, ne c’hallimp muii, siouaz ! en em welet ;\nO ! na perag ar fall, o tra ken sebezuz !\nKentoc’h eged ar mad, a vez ato kredet ?\nNe c’hallinn klevet mui da vouez ken dudiuz !\nLenn enn da zaoulagad a werc’hez, ar glanded ;\nHivizikenn me dle, dilezet hag e-kuz,\nGouzanv sioulik ar boan great d’am c’haloun rannet.\nMed ann dud kriz a c’hall euz va gwall-eur c’hoarzin\nEuz ar mintin d’ann noz, euz ann noz d’ar mintin,\nGand ho zaoliou trubard, kreski c’hoaz va gouli ;\nGant ma gouezinn ez oud euruz vel eunn El,\nGant ma vo da galir, ato, leun-holl a vel,\nE c’haller, eb ehan, skuilla vestl, em hini.\nHanter-noz zo sounet enn hon Iliz-parrez ;\nEr meziou sioul al loar a skuill he sklerijenn :\nDaoust ha sioulik ivez e kousk va mignounez ?\nEuz va frenestr me wel, er sklerder, he lojenn.\nEvid-oun-me, siouaz ! gwasket gand ann enkrez,\nNe c’hallann ket mori, kement em euz terchenn !\nP’eo gwir enn hor c’henver he c’herent zo didruez,\nEvit skriva d’ezhi ma kemerfenn va fluenn ?\nO ! nan, rag pa zonjann eo rannet he c’haloun\nGand hon disparti griz, e krenann, em euz aoun\nDa greski c’hoaz he foan, o tiskuill va glac’har.\nEnn da lojenn, Annaik, kousk sioulik hed ann noz ;\nDiskennit euz ann Env, Elez ar Baradoz,\nD’astenn ho tiouaskel war El dinam ann douar.\nGouzout a rann brema perag va c’harantez,\nKen gwirion koulskoude, n’eo ket bet selaouet ;\nEnn hon amzer ken fall, heb ar binvidigez,\nAr galoun denera n’eo ket anavezet.\nEnn despet das klac’har, Annaik, va mignounez,\nDa gerent a ra fae war da vuia karet ;\nPa gavont eur penn-her, gant kement a zanvez !\nDaoust hag euz da galoun ar vouez te dle klevet ?\nHeb fazi, ma welann e c’halli koulskoude,\nHeb ranna da galoun, kemeret ar pried-se,\nVit das lezel e peoc’h, diouz-id me gimiado\nMed penaoz e c’hallinn, med penaoz e c’halli\nBeva c’hoaz er bed-ma, war-lerc’h hon disparti ?\nEvid-omp, a gredann, ve gwelloc’h ar maro.\nHe c’herent a vezo kastizet eb dale\nDa veza bet, siouaz ! ken kriz enn he c’henver ;\nAnnaik a goll bemdez he iec’hed abaoue,\nHa n’ho devezo ket danvez-braz ar penn-her.\nN’he deuz ket dizentet ; med he c’haloun dener\nA zo bet ken rannet, ma ne bareo morse\nBikenn evid arc’hant ar galoun ne werzer,\nPa vez ar garantez grisiennet enn ene.\nO ! perag hon euz bet en em welet eunn deiz\nEn em garet kement ? perag hon euz bet feiz\nEr blanedenn fallakr, e levenez ann douar ?\nEvit-hi me c’houlenn, o va Doue ! trugarez ;\nRo d’am muia karet iec’hed vit chom e buez,\nHa gra d’in-me mervel, enn he leac’h, er glac’har.\nKlasket he deuz hirio kuzet he foan ouz-in ;\nN’ounn ket bet faziet ; a-boan he muzellou,\nEpad ma tivizemp, a c’halle mousc’hoarzin,\nEvel pep tra gwevet ho doa kollet ho liou.\nEvel bokejou roz, digor diouz ar mintin,\nKen flamm c’hoaz gand ar gliz kouezet euz ann Envou,\nHe divoc’h a ioa ruz, hirio me gave d’in\nHo gwelet dislivet, vel krinet gand ar riou.\nHe daoulagad ivez, araok, ken sklear, ken glaz\nDindan ar sklerijenn, pa zigorent ken braz !\nA ioa kalz tevaloc’h, hanter zigor ebken.\nEvel-se, pa zounaz heur griz ann disparti,\nVa c’haloun baour, siouaz ! o kimidia diout-hi,\nA flastraz, enn eunn taol, dindan pouez ann anken.\nHE MARO ZANTEL\nNozvez skrijuz-meurbed ma weliz o vervel\nVa Dous muia karet,\nEvel eur gwall huvre, da zonj a jomo pell\nEm c’haloun, grisiennet.\nEnn despet d’ann holl boan a gemere noz-deiz\nEur medisin dispar,\nEvit gallout herzel oc’h ar c’hlenved direiz\nHa n’en deuz ket he bar,\nAr pas a iea war gresk ; ar glanvourez, siouaz !\nGand he foan a glemme,\nHa me ioa vel spountet, beuzet em glac’har vraz,\nE-c’harz troad he gwele.\nKerkent, er berr-halan, eur griadenn mouget\nDa rei d’in ann enkrez,\nHa me da dostaat ar goulou, vit gwelet\nHag hi ioa c’hoaz e buez.\nHe dremm a ioa gwenn-kann ; ar c’houezenn a ruille\nDiouz he zal ivez gwenn :\nKerent ha mignouned da zaoulina neuze,\nVid ober ar bedenn.\nMed evel pa vijenn, enn eunn taol, kouezet dall\nKentoc’h eget soubla\nMe da vont e-kounnar ; c’hoant em oa da grial\nKement ha da ouela.\nEuz va gwall-eur, siouaz ! e welenn ar vrazder\nHag ann devalijenn,\nRag euz va iaouankiz kement huvreou kaer\nA nije da-viken.\nKoll a reann hep fisians, pa deuaz, enn eur mare\nHe zerchenn da vouga ;\nAraok eur barr-amzer e weler, evel-se,\nAmzer zioul da genta.\nKerkent, enn eur daoler he daoulagad war-n-oun\nE lavaraz gant feiz ;\n« War-laez, er Baradoz, em euz fisians, mignoun,\nD’en em welet eunn deiz ! »\nNeuze me deuaz mezuz da veza selaouet\nAr vouez euz ar gounnar ;\nHeb ar Relijion e sonjiz n’ez euz ket\nNetra vad war ann douar.\nDihunet oa va feiz ; hag euz he japeled\nMe da ziskouez ar groaz\nDa behini neuze, gant karantez-meurbed,\nPell amzer e pokaz.\nEnn eur zellet ouz-in, hag ouz kroaz ar Zalver,\nE varvaz goustadik,\nLaouen vel pa vije kousket ebken, seder,\nEvel eur bugelik.\nHe japeledik ker, gand he groaz benniget,\nA zo chomet gan-en ;\nRa c’hallinn, evel-d-hi, diouz Satan diwallet,\nMervel e gwir gristen.\nWAR ANN AOT\nEunn nozvez euz here war ann aot oamp azezet,\nAnn noz a ioa sioul-braz hag ann env eb koabrenn,\nAnn houl a ioa didrouz, al loar, e-kreiz ar stered,\nA lintre dreist hor penn.\nHe dournik gwenn em dourn, hag he zal koant oc’h va skoaz,\nE chomaz eur pennad heb lavaret eur ger ;\nEvel-d-hi me ioa sioul, dirag eur galloud ken braz\nHag eunn ober ken kaer.\nSonjal a reamp, mantret, pegement evid ann den\nAnn Doue ken gallouduz en deuz bet madelez,\nDa rei d’ezhan ene, da rei d’ezhan eul lodenn\nEuz he c’hwerc’hted ivez.\nSorijal a reamp, oc’h penn, ne c’haller ket er bed-ma\nKaout eur galoun dinam evel ar vugale.\nMa n’eo ket grisiennet ar feiz enn den, da genta,\nHag ann doujans e Doue.\nEvel-se ni zalc’haz, bepred, distag hor c’haloun\nDiouz kement tech hudur a c’han euz ar ioulou,\nEn em garet a reamp, heb nec’hamant hag heb aoun\nVel elez enn Envou.\nEuz kement sonjezoun a jom euz va iaouankiz,\nTe, nozvez kaer ha gwerc’h, a garann ar muia,\nEnn eur zonjal enn-oud, e teu va c’halouu em c’hreiz\nDa dridai c’hoaz brema.\nEUNN ABARDAEZ A VIZ MAE\nAnn abardaez a ioa sioul ha kaer, e miz mae ;\nSonj em euz hirio c’hoaz : ne c’halle ket bale\nE ieot berr ann tevenn, enn despet d’ar skoazel\nA roe d’ezhi va breac’h, evit gallout herzel.\nHeb en em gaout enn aot e rankaz azeza ;\nOc’h sklerijenn al loar, dreist ar mor o para,\nE weliz war he dremm, vel liou gwenn ar maro,\nHe dournik, gwenn ivez, em dourn oa tomm bero,\nEuz he daoulagad oa ken truezuz ar zellou,\nMa kave d’in gwelet, a-dreuz da va daelou,\nEl ann dristidigez, a-boan deuet barz er bed,\nO sellet ouz eur bez digor enn eur vered !\nEvel diou steredenn he daoulagad oa sklear,\nKement e lugernent oc’h sklerijenn al loar ;\nHe dremm, enn despet m’oa, gand ar c’hlenved, kastiz,\nEn doa c’hoaz dalc’het holl gened ar iaouankiz ;\nHi ioa kaer evel-se, med he gened, siouaz !\nA roe d’am c’haloun baour eunn anken brasoc’h c’hoaz,\nEnn eur zonjal ez eann da goll eunn tenzor ker,\nEur plac’h a zoujans Doue, ken koant ha m’oa tener.\nOuz ar gwall-eur neuze me glaskaz enebi ;\nAstenn a riz va breac’h, evit diskouez d’ezhi\nAr reier huel, ar mor enn nozvez-ze ken kann\nGant sklerijenn al loar heb koabr, hag enn he c’hann.\nEuz ann amzer da zont me gredaz komz d’ezhi :\nBrema, p’oamp deuet enn oad, e c’hallchemp dimezi....\nMed, gand eur vouez klemmuz, hi da respount neuze :\n« O ! petra, va mignoun, a lavarez a-ze !\n« Gwel ar maro, siouaz ! zo war va daoulagad,\n« Ha me ken iaouank c’hoaz ! na pebez kalounad !\n« Ha gouzout e rankinn, war va lerc’h das lezel,\n« Da galoun baour gouliet vel gand eunn taol kountel !\n« Med dalc’h sonj, va mignoun, n’omp ket great vid ann douar,\n« Ar bed-ma n’eo nemed eunn draonienn a c’hlac’har,\n« Na losk ket a valloz p’em c’hasi d’ar vered,\n« Ped ebken, ro da Zoue da galoun, das spered,\n« Me vo gan-ez ato, rag euz ar Baradoz\n« Ene da vignounez das frealzo deiz ha noz. »\nD’ar c’homzou-ze, kerkent, koantik evel eunn El,\nEtrezeg ar stered hi da daoler eur zell.\nAbaoue, d’ar pardaez, pa’z ann e ribl ar mor,\nE kav d’in he gwelet, he daoulagad digor,\nO sellet gant fisians etrezeg ann Envou ;\nE mouez ann avelik e klevann a-wechou\nEur c’han ken dudiuz ha kan ar Baradoz,\nHa mouez va c’harantez oc’h va gervel enn noz.\nHE BOKED DIVEZA\nO c’houzout n’he doa ket da veva pell amzer,\nEnnn dervez euz ebrel, va mignounez ken ker,\nGand eur vouez izelik a gomzaz evel-hen :\n« Mignoun, gwel pegement ann heol a zo laouen,\n« Eur weach c’hoaz me garfe mont a-dreuz ar meziou,\n« Evit gallout gwelloc’h sellet ouz ann Envou ;\n« Heol ann nevez-amzer d’am c’haloun zo ken c’houek ! »\nHag heb diviz muioc’h, hi, da ouela dourek.\nMont a rajemp enn hent, ha ni da gemeret\nAr wenodenn kuzet he deuz ato karet,\nRag enn nevez-amzer oa leun a vokejou,\nLeun a freskadurez hag a ganaouennou.\nKement tra ioa chomet henvel oc’h warlene,\nHenvel al letonenn, henvel ar gwez er c’hae.\nMont a reamp goustadik, rag kazi bep kammed,\nGand eur zell hirr ha lemm, ec’h ehane bepred\nDirag kement bodenn, dirag kement gwezenn ;\nMed evel pa vije deuet kerkent enn he fenn\nEur zonjezoun-bennag hag a ioa gwall grevuz,\nEvit klask he dalc’her gwelloc’h ouz-in e-kuz,\nE lavaraz : « pignomp eunn nebeud er menez\n« Euz al leac’h ma welimp, gant laouenidigez,\n« Ar gwenodennou sioul hon euz darempredet,\n« El leac’h m’hon euz touet ato d’en em garet,\n« Evit ma welimp c’hoaz, ken skeduz ha ken koant,\n« Ster klemmuz ann draonienn o lintra vel arc’hant. »\nO ! nag he divije karet, ar baourez klanv,\nKaout neuze diouaskel, vel ar gwenneli skanv,\nVit gwelet, enn eunn taol, ann holl meziou-ze c’hoaz\nPere, d’ann deiz var-lerc’h, ne welfe mui siouaz !\nO ! nag he divije karet en defe Doue\nRoet ugent vloaz hirrder, evit-hi, d’ann deiz-se !\nMed ann derveziou kaer a zo re verr ato,\nAnn heol a ziskenne, poent oa dont enn distro ;\nHe c’haloun rannet-holl, beuzet enn he daelou,\nE lavaraz neuze kenavo d’ar meziou.\nBiskoaz, epad va buez, n’em euz bet em c’haloun\nKement a nec’hamant, kement e teue d’in aoun\nDa zonjal er gwall-eur a ioa, vel eur c’hleze,\nA-istribill enn ear, dreist-omp, er mare-ze,\nA-hed ar wenodenn e teujemp war hor c’hiz ;\nNeuze me zastumaz, e-touez ar ieot livriz,\nBokejou gwenn ann anv pere war ziminal\nHe c’hamprik a werc’hez a lugerne gwech’all,\nBokejou gwenn pere lugerne war he bez,\nBep bloaz da viz ebrel, epad ma vinn e buez.\nNa kaera bokejou ! kann enn he dournik gwenn !\nMed lenn a reaz enn-ho, m’oar vad, he flanedenn,\nEur pok a roaz d’ezho, vel pa dlefent beza,\nEuz a-berz he mignoun, ar boked diveza !\nEur podik koant, gant dour, ho dalc’haz pell amzer\nEnn he c’hampr, gwenn ha fresk, ken livriz ha ken kaer,\nBeteg ar mare kriz ma rankaz ho mestrez\nKimiada diouz ann douar vit palez ann Elez.\nNeuze pa n’ho doa mui dourn ebet d’ho c’hempenn,\nE teujent, truezuz-holl, da blega sioul ho tenn,\nHag evel ho mestrez, ar bokejou, d’ho zro,\nA gouezaz, gwevet-holl gand halan ar maro.\nPep tra zo tremenet : bokejou, mignounez !\nAbaoue, war ann douar e vevann enn enkrez ;\nMed chom a ra gan-en eur mignoun mad, ar feiz,\nPehini ro fisians d’in d’he gwelet eunn deiz.\nVa Dous muia karet, va c’henta karantez,\nOa ganet, evel-d-oun, war ar meaz, e Breiz-Izel ;\nEnn hon diou lojennik n’oa nemet paourentez,\nMed ne glaskemp nemet frankiz vid hon diouaskel\nPa vije deuet Annaik er streat gand he denved,\nE lavaret dostu : Per n’eo ket pell ac’hano ;\nRag ato, war he lerc’h, me boulze va loened,\nHa bemdez, da guz-heol, ar mare vid ann distro,\nMe iea d’he darempred.\nNag a bed huvre kaer a reamp epad ann deiz !\nPa vijemp deuet enn oad, ni deufe da zimezi ;\nHag hor c’haloun kerkent da lammet enn hor c’hreiz,\nEnn eur zonjal : pa vez kalz a garantez enn ti,\nEur pinvidik a-leiz.\nEur zulvez, enn eur c’hoat, e kroc’henn eur wezenn\nEm oa skrivet doun-braz hano va muia karet ;\nSonjal a reann : eunn deiz, Annaik, enn eur dremen,\nA welo, goude lenn ann hano gan-en skrivet,\nPegement he c’harenn !\nSiouaz ! Annaik a ioa re gaer vid ar bed-ma ;\nEr baradoz he deuz eur gurunenn a werc’hez ;\nMed va c’halonn rannet, aliez, enn eur ouela,\nEvit lenn er wezenn hano kaer va c’harantez,\nD’ar c’hoat ez ann brema.\nAmzer gaer euz va iaouankiz,\nNe zistroi mui’ta war da giz ?\nEr glac’har da-viken\nPebez anken !\nGwech’all, gant va muia karet,\nMe blije d’in kement ar bed !\nKaret reann ar c’hoabr glaz\nHag ar mor braz.\nHon daou, pa redemp er c’hoajou,\nEnn eur gana souniou, gwerziou,\nNe zonjemp ket kredi\nHogen ann trubard, ar Maro,\nAdre-kein gand he falc’h a sko ;\nAr re wella, siouaz !\nAliez a laz.\nSkoet en deuz, e-kreiz he gened,\nHeb damant, va muia karet ;\nPerag ounn-me chomet\nHeb beza skoet ?\nGwell eo gan-en diskenn er bez,\nPa n’em euz mui nep karantez\nRag va Dous em gortoz\nAbardaeziou ken kaer a wech’all, d’ar zuliou,\nPa’z eamp, enn eur huvreal, a-dreuz ar prajou glaz,\nEr gwenodennou sioul hag e-kreiz ar c’hoajou,\nEnn eur zonjal enn-hoc’h va glac’har a zo braz.\nDre druez, en em guzit dira-z-oun, bokejou,\nRag ar gwel ac’hanoc’h ebken, brema, va glaz,\nLugernit vid ann nep ne skuill ket a zaelou,\nVa lezit da ouela va mignounez, siouaz !\nHeol skeduz, en em guz a-zindan eur goabrenn,\nGrilled ha laboused lezit ho kanaouenn,\nP’em gweloc’h o tremen, va c’haloun rannet holl.\nE leac’h eunn amzer gaer, e leac’h al levenez,\nD’am spered, d’am c’haloun leun a dristidigez\nE plij eunn amzer du gand eunn avel diroll.\nAR GWIR VRO\nEbarz er palez kaer el leac’h m’ema brema\nEne va mignounez euruz da-viken,\nNa me garfe gallout tanva, da vihana,\nEuz he levenez braz eul lodennik ebken !\nMed, siouaz ! kaer em euz en em glemm ha gouela,\nChadennet e chomann e prizoun-kik ann den,\nHeb gallout d’am ene, skuiz gant buez ar bed-ma,\nDigeri braz ann or a gas d’ar sklerijenn.\nO ! perak ne deu ket ann dervez-se kentoc’h,\nDervez kaer ar maro, da zigas d’in ar peoc’h\nHag ann euruzted, e bro va c’harantez ?\nE bed ar verzerien, ia, paour keaz emzivad,\nTe gollo da-viken anken ha kalounad,\nDas klac’har a vezo distroet e levenez.\nO ! na pebez anken ! pebez merzerenti !\nTostaat ra miz mae, kement tra zo laouen,\nHag e-kreiz ar gwall-eur, sonjal ne c’hallinn mui\nKana war va delenn !\nGouzout e red, ken tomm, goad iaouank em gwazied,\nEo va c’haloun dener, ken troet d’ar garantez,\nHa rankout, enkrezet, gwelet ebarz er bed\nKement a levenez !\nAnaout ar blijadur, taoler eur zell c’hoantuz\nWar ann nep a dremen euruz em c’hichenn,\nHa n’euz fors e pe leac’h rankout dalc’her, e-kuz,\nVa glac’har oc’h pep den !\nE pep leac’h, hag ato, gand ann holl dilezet,\nHeb eur ger, heb eunn dourn da rei d’in eur berad\nLuz ar gwir garantez heb pehini, bepred,\nEm bezo kalounad !\nEvel gand ann derchenn em empenn ez euz tan,\nAr c’houezenn euz va zal a gouez a veradou,\nEaz e kavann harpa va fenn paour oc’h eur mean,\nA bep tu d’ann hentchou.\nO ! ma n’em befe ket, Jezuz, aze da groaz,\nPa welann enn dro d’in mignouned ken didruez,\nDaoust ha me, lavar d’in, a c’hallfe kaout, siouaz !\nKaloun da jom e buez ?\nAl laboused ho deuz achuet ho c’hanaouenn,\nKousket int enn neiziou ;\nAr pardaez a zo klouar, kaer eo mont da bourmenn,\nEur pennad, er meziou.\nMed pardaez ar zul-ma n’eo ket henvel, siouaz !\nOc’h ar re warlene,\nRag ann dristidigez a ziskenn gwasoc’h-gwaz,\nEm c’haloun, em Ene.\nO te va mignounez, pehini gouie karet\nVit frealzi da vignoun, perag ne c’hallfez ket\nDiskenn eur pennadik ?\nVit lavaret d’in peur e tilezinn ann douar,\nEvid eur bed gwelloc’h ?\nRag bikenn, a welann, em draonienn a c’hlac’har\nNe c’hallinn kaout ar peoc’h.\nO ! perag euz ann Env ne deuez ket, enn noz-ma,\nDa derri va jadenn ?\nWar diouaskel eunn El, gan-ez, enn eur gana,\nEuruz e iafenn !\nDerveziou kaer ann anv, evel gwech’all adarre,\nA laka levenez er galoun, er meziou,\nHa koulskoude, siouaz ! me ranko, da bep beure,\nAto skuilla daelou.\nRag n’he gwelinn ket mui, prim ha gae vel eul labous,\nO vont e-kreiz ann heol, a-dreuz ar ieot tener ;\nE kornik ar vered eo kousket brema, didrouz,\nVa mignounez ken ker !\nNe c’hallinn mui brema tanva plijadur ebet,\nKaloun ha daoulagad zo maro vid ann douar ;\nMont a rann d’ar vered, evel eunn den dilezet,\nDa guzat va glac’har.\nIa, mont a rann aliez war he bez da zaoulina,\nAbalamour n’eus ket enn dro d’in eur mignoun\nHag a deufe, dre druez, eur mare da vihana,\nDa frealzi va c’haloun.\nRat e sonjer, siouaz ! pa vezer el levenez,\nE gwall-eur ann dud all, enn ho foaniou skrijuz ;\nMignouned, koulskoude ra vezo c’houek-holl ho puez,\nRa vezoc’h euruz.\nD’ANN DUD HEB KREDENN\nC’houi pere n’ehanit, e pep leac’h, da grial\nNe vezo ket eunn deiz, evid-omp, eur vuez all,\nMa n’euz ket vid ann den na Krouer nag Ene,\nEr gwall-eur petra ve da gredi ta neuze ?\nEvel-d-oun m’ho pije, war hent kriz ar vered,\nHeuliet ho mignounez skoet e-kreiz he gened,\nHa ma n’ho pije ket kavet ebken unan\nEvit kemeret perz, eunn nebeud, enn ho poan,\nA ! daoust ha c’houi neuze n’ho pije ket karet\nKaout eur gredenn-bennag vid ho kaloun rannet ?\nMed komzomp gant frankiz hag heb mont e-kounnar :\nLakomp ne vijec’h ket bet biskoaz er glac’har ;\nDaoust ha mad a rafec’h, e-kenver ho nesa,\nO c’hoapaat ar feiz a ra d’ezhan beva,\nEnn despet d’ar gwall-eur a deu, ken gwaz, d’hen skei,\nMa ne c’hoar mui, siouaz ! e pe leac’h en em drei ?\nE leac’h ar gredenn-ze pehini ro d’ezhan\nEunn nebeudik kaloun vid herzel oc’h he boan,\nPetra rofec’h, m’ar plij ? Ho prezegenn goullo ?\nC’houi lavar eo pep tra kollet, eur weach maro :\nVa mignounez ivez ! fisians ebet eta !\nGwelloc’h ’ta, pe kerkouls, ve mont d’en em grouga ?\nNan, nan, tud heb kredenn, pa vezer er glac’har,\nPa ne vez mui netra da c’hedal war ann douar,\nN’eo ket digan-e-hoc’h eo mont da glask skoazel ;\nEvit kaout nerz-kaloun er boan, beteg mervel,\nEvit gallout gwelet va mignounez eunn deiz,\nMe dle, vel eur c’hristen, dalc’her ato d’ar feiz.\nE kornik ar vered, euz al leac’h ma weler\nAr mor oc’h ionenna tro-war-dr-o d’ar reier,\nEl leac’h ma par ann heol, adaleg ar beure,\nWar douar ar re varo,\nDa c’hedal ar mare\nMa savint, enn eunn taol, euz a varo da veo,\nE-skeud ar bokejou goloet holl a c’hwenan,\nEr bez war behini n’euz ket laket eur mean,\nEuz he c’housk diveza\nE kousk va c’harantez,\nAr genta mignounez\nEm euz bet er bed-ma.\nEnn eur lenn war he c’hroaz\nEunn oad hag eunn hano,\nUnan, ken berr, siouaz !\nHag egile, ken brao !\nVa c’haloun baour a rann, rag anezhi, bepred,\nAr zonjezoun dener a deu barz em spered,\nHa biken ne varvo, keit ma c’hallinn dalc’her\nEr bed-ma, gand ar vuez, eunn dra-bennag a ger.\nIa, keit ha ma vevinn, e welinn em c’hichenn,\nE-tal aot ann Arvor, e ieot berr ann tevenn,\nVa c’henta karantez da behini, siouaz !\nE lavarenn neuze, p’oamp ken euruz c’hoaz :\n« Ia, te vezo va fried, mignounez, bez heb aoun,\n« Lak da zourn em hini, da dal war va c’haloun\n« Ia, me dou dira-z-oud, dirag Krouer pep tra.\n« Eo te, goude va Doue, va c’harantez vrasa. »\nHag hi, leun a fisians, a respounte neuze :\n« Va mignoun, me das kred, pa’z po gwir dirag Doue\n« E touez d’am c’haret, evel ma kar eur pried,\n« Gand eur galoun ato distag diouz pep pec’hed,\n« Gand eur galoun a dro d’ar mad, d’ar feiz ebken,\n« E-kreiz al levenez vel e-kreiz ann anken. »\nGwelit diou goulmik wenn, eunn dervez kaer a vae,\nO c’hournijal enn ear, ken seder ha ken gae !\nA-hed kement traonien, a-uz kement menez ;\nEpad ma c’hournijont, e-kreiz al levenez,\nNe c’houzont ket ez euz eur chaser digaloun\nOc’h ho gedal, du-hont, e-kichenn eur c’hoat doun.\nHeb dale trouz eunn tenn a glever enn ekleo ;\nAr barez zo tizet gant taol kriz ar maro ;\nHe c’halounik, siouaz ! gand ar ploum zo draillet,\nHag he lagad ken lemm, kerkent, a zo klozet ;\nHe gouzouk brema laosk, a-istribill he fenn,\nHe diouaskel ivez, euz aun Env e tiskenn\nEvit koueza d’ann douar, beuzet-holl enn he goad,\nHe buez kaer, da-viken, eat enn eunn huanad.\nSpountet-holl, he mignoun, er c’hoat a zo nijet,\nHeb gouzout mui, siouaz ! pe leac’h en em guzet,\nHag enn noz e klever enn draonienn, er menez,\nKlemmou truezuz ar par, o ouela d’he barez.\nNi ioa ken eurus hon daou d’en em garet,\nDa zonjal e vijemp, eunn dervez, dimezet,\nEur fisians vraz, oc’hpenn, hon oa da veva koz,\nMa kavemp ar bed-ma kaer vel eur Baradoz.\nAr gwez huel, er c’hoajou,\nGoloet-holl a zeliou,\nA-dreuz ieot ar prajou\nHirvoud ann dourigou,\nGant sklerijenn ann heol ann houlennou gwenn-kann,\nMouez al labous er c’harz ha kan ar grill el lann,\nEnn eur ger, kement tra : kan, hirvoud, sklerijenn,\nA frealze va c’haloun, ia, kement, ma rofenn\nKant vloaz buez, vel hou-ma, vid eur bloaz, vid eur miz\nDa dremen c’hoaz gant-hi, vel enn hor iaouankiz\nSetu perag, siouaz ! daoulinet war eur bez,\nEvel ar goulmik wenn me ouel va c’harantez,\nAr mor oc’h ionenna tro-war-dro d’ar reier,\nMa savint, enn eunn taol, euz a varo da veo.\nLIREUENN HE BEZ\nPevarzek vloaz a zo m’he deuz va mignounez\nKimiadet diouz ann douar vit palez ann Elez,\nWar he bez, vel bep bloaz, da zervez he maro,\nGand eur galoun rannet e taoulinann hirio,\nE-skeud al lireuenn em oa laket enn douar ;\nBihanik oa neuze, brema brankou dispar,\nWar eunn troad huel ha teo, zo goloet a zeliou\nPere zo kurunet, koantik, a vokejou.\nAdaleg ar mintin, gwenan euz tro-war-dro\nA zun, dindan ann heol, ar mel c’houek anezho.\nM’eo kaer al lireuenn, ma kresk buan ha nerzuz,\nEo dre va c’harantez, dre m’ounn bet aketuz\nD’he c’hempenn, heb ehan, evel vid he bugel\nSur vamm vad ha tener a gempenn ar c’havel.\nKoulskoude m’eo ken kaer, n’eo ket ebken va foan\nHa va c’harantez vraz zo kiriek, a gredann,\nRed oa d’ezhi beza dispar, al lireuenn,\nRag e kaloun Annaik he deuz great he grisienn.\nGOUDE VA MARO\nAnnaik, em buez em euz gouelet puill da varo,\nKoulskoude, pa zonjann, perag e vijez beo ?\nAr bed-ma n’eo nemed eunn draonienn a c’hlac’har ;\nTe ioa ken iaouankik o tilezel ann douar,\nMa n’ec’h euz ket gallet anaout ar rann-galoun\nEn deuz kement, siouaz ! merzeriet da vignoun.\nPa zonjann muioc’h c’hoaz, me drugareka Doue\nDa veza roet a-bred baradoz d’as ene,\nRag, dre ma teuann enn oad, e welann oant geier\nHuvreou va iaouankiz pere gavenn ken kaer !\nIa, kement ounn e poan, ma teu mall d’in, d’am zro,\nLavaret da-viken d’ann douar kenavezo.\nEr bed-ma n’em euz mui nemed eul levenez :\nKempenn al lireuenn a ro disheol das pez,\nMed va c’haloun a rann o sonjal e vezo\nLezet holl a-ziaskren goude ma vinn maro.\nDen da c’houde ne deui war das pez da bedi ;\nAl lireueun vo seac’h, das pez, a zindan-hi,\nGand ann touller beziou neuze vo digoret\nEskern all gant das re, m’oar vad, vezo mesket,\nHag a-benn eur mare ne vezo mui gouezet\nE pe leac’h er vered Annaik a ioa beziet.\nO ! nag e tle beza trubuilluz kement-se\nEvit kement hini ne gred ket enn ene !\nMed ar Zalver en deuz diskleriet d’ar c’hristen :\n« Ar bed a dremeno, te vevo da-viken ! »\nA-boan m’oa diskennet va mignounez enn douar,\nMa tirollaz war-n-oun noz teval ann enkrez,\nRag den ne gemere perz ebarz em glac’har,\nDen ouz-in n’en doa truez.\nMa’z eo doaniuz gwelet, da bep diskar-amzer,\nAnn delienn o tiskenn, ar vleunenn o c’hoenvi,\nGoude beza sonjet, prestik e lavarer :\nNe c’hallent beva mui.\nMed me, keu iaouank c’hoaz, bleunenn hanter zigor,\nBeza gand ar gwall-eur war va zreid dizec’het\nTaolet ha distaolet, evel war eur gwall vor\nEur vag heb stur ebet !\nKoll a reann pep fisians, pa gleviz o sevel\nEuz ann devalijenn eur vouez madelezuz,\nSkiltr evel ann avel, kaer evel mouez eunn El,\nEnn eur ger, dudiuz.\nAr vouez a lavare : « perag kement gouela,\n« Ha perag er gwall-eur plega kement das penn ?\n« Gan-ez eur vignounez a jom c’hoaz er bed-ma ;\n« Houn-nez eo das telenn. »\nHa d’ar vouez-se, kerkent, va c’haloun da dridal ;\nDirag va daoulagad ann heol a lugerne,\nBez ez oann vel eunn den, skoet gand eunn huvre fall,\nPa zihun er gwele.\nO va delenn ken ker ! o va brasa tenzor !\nNag a zerveziou kaer a dleann d’id em buez !\nDaoust ha ped a frealzi c’hoaz war douar ann Arvor,\nGoude ma vinn er bez ?\n↑ Iskiz a dle beza digemeret ama evel ar ger gallek « extraordinaire ».\nAdtapet diwar « https://br.wikisource.org/w/index.php?title=Annaik_(Levr,_Pronost)/a-bezh&oldid=87302 »\nDernière modification le 29 Meu 2016, à 19:34\nKemmoù diwezhañ degaset d'ar bajenn-mañ d'an 29 Meu 2016, da 19:34.


Nest ferch Rhys (marvet goude 1136) a oa ur briñsez eus rouantelezh Deheubarth brudet he c'hened. Merc'h e oa d'ar roue Rhys ap Tewdwr ha d'e wreg Gwladys verch Rhiwallon.\nWar-lerc'h marv he zad e 1093, e voe aloubet Deheubarth gant an Normaned hag ar roue norman Herri Iañ a Vro-Saoz a embannas bout he gwarezer. Ur mab he doe Nest eus e berzh, Henry FitzRoy. E 1100 e c'hoantaas Henry dimeziñ anezhi da unan eus e varc'heien, Gerald a Windsor, anvet gantañ da aotrou Penfro. Pevar bugel o doe Nest ha Gerald :\nDiwar an dro-se e voe graet Helen a Gembre anezhi abalamour d'ar brezel a voe da-heul kement-se. Daou vab a voe ganet gant Nest diwar Owain, Llywelyn hag Einion, ha neuze e voe kaset en-dro d'he gwaz.\nAdtapet diwar « https://br.wikipedia.org/w/index.php?title=Nest_ferch_Rhys&oldid=1853502 »


Arc'himedes — Wikipedia\nArc'himedes (henc'hresianeg: Αρχιμήδης), ganet e Sirakuza e 287, marvet Sirakuza 212 kt JK) a oa un ijinour gresian, ur prederour hag ur matematikour speredek. E dad a oa astronomour, eñ eo en dije kroget d’ober skol dezhañ. A-hervez en dije echuet e studioù er skol Aleksandria. D’an nebeutañ eo sur en deus anavezet kelennerien peogwir on eus adkavet lizhiri a eskemme ganto.\nBuhez Arc’himedes a zo dianavez: ne ouezomp ket da skouer ha dimezet eo bet, ha bugale en deus bet. Pezh a ouzer diwar e benn zo deuet deomp dre Polybios (202 a-raok JK--126 a-raok JK), Ploutarc'hos (46-125), Titus Livius (-59 a-raok JK-17 goude JK) pe ivez gant Vitruvius (ur saver-tiez brudet roman). Anavezout a reomp meur a labour, embannadur hag eskemm lizheroù eus ar pezh en deus graet war ar matematik. N'en deus ket soñjet e oa ezhomm derc’hel e labourioù ijinour; n'anavezomp nemet un nebeud.\nAdtapet diwar « https://br.wikipedia.org/w/index.php?title=Arc%27himedes&oldid=1774102 »\nKemmoù diwezhañ degaset d'ar bajenn-mañ d'an 31 Her 2017, da 11:58.


kannad - Wikeriadur\nkannad /ˈkãnːat/ gourel (liester : kannaded)\nDen a zegas keleier gantañ a-berzh unan bennak ; den zo fiziet ennañ ur gefridi bennak gant unan bennak, a vez kaset da gaout unan bennak ; dileuriad unan bennak pe ur strollad bennak\n(Ent strizh) Politikour dilennet gant mouezhierien ur bastell-vro\nGoude-se ec'h en em dennas e Pleiben da labourat war e vicher hag, a-benn ur pennad, e tapas ar garg a vaer hag e voe kaset da gannad, pe da zepute, d'ar Gambr. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 244.)\n— [...]. Ha kement ha lavarout ar wirionez, me an hini a zleje bezañ bet kannad. [...]. — (Edouarzh Ollivro, troet gant Jakez Konan, Pikoù Mab e Dad, Mouladurioù Hor Yezh, 1983, p. 306.)\ngalleg : ambassadeur (fr)\ngalleg : délégué (fr) , représentant (fr)\ngalleg : député (fr)\ngalleg : envoyé (fr) , messager (fr)\nAdtapet diwar « https://br.wiktionary.org/w/index.php?title=kannad&oldid=300027 »\nKemmoù diwezhañ degaset d'ar bajenn-mañ d'an 20 Mez 2020, da 10:30.


Pajenn:Inisan - Toull al lakez.djvu/36 - Wikimammenn\nPajenn:Inisan - Toull al lakez.djvu/36\ndigaset eun dousenn all, ha goude an dousenn-ze, eun dousenn all c’hoaz. Ez a stal Janedig da veza goulonderet !\nA-barz ar fin, evelato, e voe karget ar c’hofou. Per a baeas hep marc’hata, a lavaras bennoz Doue da Janedig, hag a yeas kuit gant e gamaraded. Mar ho pije gwelet ar baotred-man o vont, dre vourk Ploueskat, e vijec’h chomet a-zav da zellet outo. Per a oa e-kreiz, sounn e benn, drant war e dreid, rok an tamm anezan, hag ar re all a oa en-dro d’ezan oc’h esa gouzout piou a vije an tosta, oc’h esa komz outan evit her meuli hag hen trugarekaat. Ha da belec’h ez eont er c’hiz-ze, hor c’hanfarted ? Ne ouient ket o-unan, pa deuas Per, evel mestr ar vandenn, da lavaret d’ezo :\n— N’eus c’hoaz netra er bourk. Mar kirit, ez aimp breman war hent Kleder da zellet ouz an dud o tont d’ar foar. Goude-ze e teuimp en-dro, hag e raimp adarre eun abadenn all a zibri kouignou.\n— Ya, ya, eme ar baotred ; eomp war hent Kleder, ha deus en hor c’hreiz, Per. Pa vezo digor ar foar e tistroimp d’ar bourk, hag e kavimp kouignou all gwelloc’h marteze eget re Janedig ar Bombonou.\nHag ar baotred war hent Kleder. Dre ma ’z eant, ne veze klevet nemet ar c’homzou-man :\n— Te a zo eur gwaz, avad, Per !… Te a zo eun den, avad !… Hag e lakead an dourn war skoaz Per evit ober flourig d’ezan.\nHa Per, e-kreiz, a oa lorc’h ennan.\nChom a rejont da c’hoari e-kichen ar Groaz-Hir, war al letonenn a zo dirak Feunteun-Zant. Ne voe ket hir an abadenn c’hoari, rak, a-benn eun nebeudig amzer, e weljod hor c’hamaraded oc’h en em dorta, oc’h en em starda, oc’h en em gordigella, oc’h en em\nAdtapet diwar « https://br.wikisource.org/w/index.php?title=Pajenn:Inisan_-_Toull_al_lakez.djvu/36&oldid=128203 »


Pajenn:Morvan - Buez ar Zent, 1894.djvu/885 - Wikimammenn\nPajenn:Morvan - Buez ar Zent, 1894.djvu/885\nAr pab o veza asamblet eur c’honsil e kear Tour e Frans, Thomas a deuaz ive d’ar c’honsil-ma. Hogen, p’oa dija tost da Dour, ar gardinaled a ieaz d’he zigemeret er meaz euz a gear, petra bennag n’edo ket ar c’hiz, hag epad ar c’honsil, ar pab hen lakeaz da azeza enn tu deou d’ezhan. Kement-se a ziskouez sklear ann istim o devoa ann holl evithan abalamour d’he virit ha d’he zantelez.\nPa zistroaz da Vro-Zaoz, ar roue Herri hen resevaz gant kement a henor hag a respet ha m’en devije resevet he dad. Mes, prest goude, ar roue-ze a glaskaz lakaat ann eskibien da zina eunn dra hag a ioa kountrol da viriou ann Iliz. Arc’heskop Kantorberi a enebaz outhan raktal, ha kerkent karantez Herri a droaz e kasouni, hag enn eur gasouni kounnaret.\nThomas, o c’houzout edo e riskl da veza taolet er prizoun pe zoken lakeat d’ar maro, a dec’haz dre guz e Frans el leac’h m’edo c’hoaz ar pab. Mont a reaz da genta da gaout ann Tad Santel, evit kounta d’ezhan ar pez a ioa erruet, ha goudeze ec’h en em dennaz e Pontigni, enn eur gouent menac’h euz a Urs sant Bernard.\nEpad ann amzer-ze, ar roue Herri a lakea he graban var holl zanvez ann arc’heskop ha var hini he gerent, he vignouned hag he zervicherien. Ouspenn-ze, ar re-ma a oue taolet holl e meaz ar vro, braz ha bihan, goazed ha merc’hed, heb damant ebed d’ho oad pe d’ho iec’hed. Thomas a oue rannet he galoun pa glevaz ar c’helou-ze ; mes chom a eure bepred stard enn he zever evel eur garrek, ha morse ne falvezaz d’ezhan asanti d’ar pez a ioa kountrol da viriou pe da lezennou ann Iliz.\nGoulskoude roue Frans hag ar pab a reaz kement var roue Bro-Zaoz ma c’hellaz ann arc’heskop distrei da Gantorberi a benn ar seizved blavez goude m’oa deuet kuit. Hogen, digemeret e oue eno gant eur joa hag a zo dreist ar pez a c'houfet da lavaret : ar veleien, ar venac’h, ar bobl holl a ioa var zao, hag al levenez a bare var dal peb unan.\nMes tud aviuz a zornaz adarre a bep seurt traou divar he benn d’ar roue Herri, hag eunn devez hema a lava-\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/885&oldid=138139 »


Naheulband - Wikipedia\nStrollad Naheulbeuk : an Naheulband ! Evit ger-stur "C'est bien beau les trucs sur Internet mais... est-ce qu'on peut en avoir en live ?"\nE oberenn : an Tourell Naheulbeuk. Ur saga MP3 e galleg, an hini brudetañ koulz lavaret, ha tu vefe lavar eo an hini kentañ eus ar seurt... E ijiner : Pen Of Chaos (anvet eo peurviañ gant e lizherennoù kentañ, pe neuze "POC"). Hemañ eo diazezer "Tourell Naheulbeuk" pe "le Donjon de Naheulbeuk" en e yezh orin.\nPenn Kentañ an "Naheulband"[kemmañ | kemmañ ar vammenn]\nPOC a grou neuze e strollad, dirak perzh e kanaouennoù doare « rolistichaotique », da lavaret eo e liamm bras gant ar saga Naheulbeuk, ur seurt "deverad" (dérivé) eus emañ, war sonerezh adimplijet, pe ijinet penn-da-benn (sonerezh elektrek 'zo ivez). Vechoù 'zo e oa memes ijinet war ar prim ar c'homzoù gant POC e-pad e sonadegoù.\nStrollañ a raio tro-dro dezhañ sonerien a bep seurt, o krouiñ evit a wech kentañ an Naheulband evit ar "Monde du Jeu" e Paris e 2002. Krouet e vo ur CD, ur frapadig amzer goude, anvet "Machin de Taverne". D'ar mare mañ e oa ar strollad savet diwar Pen of Chaos, Knarf, Lady fae of Chaos, Tony Beaufils, Ghislain Morel ha Dimitri Halby1.\nChomet eo ar strollad evel-se, daoust da Z/Dimitri a vo cheñchet gant Jade de Nazca, ha Lili, e 2004. Ar strollad plijus-mañ a ra sonadegoù e un tamm pep lec'h ma vezont pedet (Breizh, Bro Belgia, Bros Suis, hag ar C'h/Kebek). O vrud 'zo atv o kreskiñ. Un eil album a zo bet savet e 2005 anvet « À poil dans la forêt ». E-barzh, bruderezh faos evit ar an "horzhoù paf" (ar masses paf). Hiziv an deiz eo tost echu gant ar saga MP3-mañ (echuiñ a ra an istor bet rakwellet gant POC), met kenderc'hel a raio troioù-kaer Naheulbeuk dre e vandennoù-treset.\nAdtapet diwar « https://br.wikipedia.org/w/index.php?title=Naheulband&oldid=1473342 »


Pajenn:Marigo - Buez ar Saent.djvu/421 - Wikimammenn\nPajenn:Marigo - Buez ar Saent.djvu/421\nha Nool a santas souden an effejou eus e vigilanç, eus e charite hac eus e vertuziou bras ; ha remerqui a rezeur sclaer petra a ell ur prelat santel var e bobl.\nEn amser ma c’houarne e escopty gant ur furnez admirabl, ha ma veve e peoc’h gant e oll bobl, e teuas ar Vandalet da droubli o repos. An dud barbar-ze o veza en em lequeet da billa ha da zistruja ar c’harter, ar Pastor santel n’en em gontantas quet da visita, da exhort ha da gonsoli e bobl en e affliction, guerza ha reas e c’hoas quement munud mad en devoa evit e soulagei.\nEr memes amser-ze, eme sant Gregor, e roas sant Paulin d’ar bed-oll un exempl eus ar parfeta ha generussa carantez. Un intànves paour, desolet bras, en em strincas d’e dreit, oc’h e bidi da rei dezi peadra da racquita he mab pehini a oa captif. Ar sant pehini en doa dija roet quement en devoa, a velas ne oa quet possubl dezà sicour ar vam affliget-ze, mæs e garantez dreist-vusul a reas dezàn cavout ur voyen admirabl da bourvei da un ezom quer pressant. N’am eus muy netra, emezâ d’an intànves, nemet va c’horf, ha contant oùn da vont e plaç ho mab. Ar vreg-se en em gavas soueset, hac a gavas estrainch ober quemense ; mæs ec’his m’e devoa un deneridiguez vras evit he mab, ha ma songe dezi e cafse atau an escop ur voyen bennâc da gaout e liberte, ne reusas quet an offr a ree dezi ; hac an Escop carantezus en em rentas en effet captif e plaç he mab. Ar brud eus ar garantez vras-se en devoa exercet ar pastor santel o veza eet bete mab caër ar Roue eus ar Vandalet, ar prinç-se ha zeuas da gaout quement a istim evintàn, ma roas dezâ e liberte ha d’an oll gaptivet eus e vro. Æz eo compren gant pebes joa ha pebes triomf e oue recevet, pa zistroas d’e escopti.\nNeubeut amser goudese e clànvas : epad e glènvet ne heane o veuli Doue, oc’h e drugarecât eus an oll graçou en devoa græt dezàn, o rei avisou mad da guement hini a zeue d’e velet, oc’h exhorti pep-unan da gundui ur vuez devot ha santel ; ec’hisse eo e varvas er bloaz 431, oaget a bevarzec vloaz ha tri-uguent.\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/421&oldid=134545 »


E miz Eost 2009\nMoussa Dadis Camara (ganet e 1964 pe 1968) zo ur soudard ha politikour eus Ginea, bet prezidant ar vro etre 2008 ha 2009.\nKas a reas e studioù e Nzérékoré hag e Conakry a-raok mont da soudard e 1990. Pa voe kemennet marv Lansana Conté d'an 22 a viz Kerzu 2008 e voe aozet un taol-Stad gant Camara. Embann a reas e chomfe prezidant Ginea e-pad daou vloaz a-raok na vefe aozet un dilennadeg.\nD'an 28 a viz Gwengolo 2009 e voe lazhet 157 den ha gwallet kalz a vaouezed gant soudarded Camara e-pad ur vanifestadeg aozet e Conakry. D'an 3 a viz Kerzu 2009 e voe gloazet Camara gant un tenn en e benn ha kaset da Varoko da gentañ ha da Vurkina Faso da c'houde da vezañ ospitalizet. Ar garg a brezidant a voe fiziet er jeneral Sékouba Konaté ha d'ar 15 a viz Genver 2010 e voe dilezet ar galloud en-ofisiel gant Camara.\nAhmed Sékou Touré · Louis Lansana Beavogui · Lansana Conté · Moussa Dadis Camara · Sékouba Konaté · Alpha Condé\nAdtapet diwar « https://br.wikipedia.org/w/index.php?title=Moussa_Dadis_Camara&oldid=1639212 »\nGanedigezhioù ar bloavezhioù 1960\nKemmoù diwezhañ degaset d'ar bajenn-mañ d'an 16 Ebr 2015, da 15:47.


Pajenn:Guillouzic - Bue Zant Ervoan, 1894.djvu/94 - Wikimammenn\nPajenn:Guillouzic - Bue Zant Ervoan, 1894.djvu/94\nha da skrivan pez a larje an testo. Dont a reaz di an otro Roger, eskob Limoj a nevoa gwejall gret skol da Zant Ervoan en Orleanz ; an otro Akilin, eskob Angoulem ; an otro Aimery, abad zant Varzin Troenan kichen Caen. Kemer a rejont evit zikour anhe an tad Moris, tad-abad kouent Zante-Kroe Gwengamp ha kals a re-all. Deuz eskopti Kerne a oa an otro Auffray, tad-abad Repoz-vad ; deuz a Wened, an otro Herve Ploermel ; deuz Naoned, Dom Olier de la Cour ha dom Jakez, person Mesker. — Eskob Landreger a c’hourc’hemenaz da dud he eskopti iun ar merc’her goude zul an Drindet, ha d’ar veleien laret eun oferen da c’houlen digant Doue ma teurveje c’hoaz ober burzudo neve dre bedenno an otro Zant Ervoan, mab Heloury ; ha dre-ze an oll a ouie da betra oa deut an Iskibien hag ar veleien-ze da Landreger.\nD’an dri war-n-ugent a viz even 1330 a oe digoret ar prosez, ha neuze oe galvet testo da laret petra oa bet Dom Ervoan Heloury ha petra nevoa gret enpad he vue. Eskob Landreger a nevoa gelvet tri-hant test, ha goude oe klevet ar re-ze, a deuaz c’hoaz tremen pemp-kant all deuz kement korn a zo en Breiz, hag unan benag deuz ar broio-all. Ar bevar a viz est, Tad-abad kouent Zante-Kroe Gwengamp a douaz en hano an testo oa bet klevet, he daouarn zavet war zu iliz Landreger, penoz Dom Ervoan Heloury a oa bet eur c’hristen mad, eur beleg zantel, ha penoz dre he bedenno a nevoa gret an Otro Doue kals a viraklo, hag enpad he vue ha goude he varo. An Iskibien-ze hag ar veleien a oa gant-he a iez neuze d’an iliz, hag a wel-\nAdtapet diwar « https://br.wikisource.org/w/index.php?title=Pajenn:Guillouzic_-_Bue_Zant_Ervoan,_1894.djvu/94&oldid=127484 »


Pajenn:Morvan - Buez ar Zent, 1894.djvu/92 - Wikimammenn\nPajenn:Morvan - Buez ar Zent, 1894.djvu/92\n2 a C’houevrer\npurifikasion ar verc’hez\nHervez lezenn ar Iuzevien c’hoaz, ar mab hena euz a bep ti a ioa da Zoue dre vir, hag he dud a dlie her c’has d’ann templ hag he brena digant Doue enn eur baea evithan eur priz merket. Ar mabik Jezuz o veza Doue he-unan ha par d’he Dad e peb tra, al lezenn-ze ne zelle ket outhan ken nebeut. Goulskoude e falvezaz d’ezhan he miret evel ma falveze d’ar Verc’hez miret lezenn ar burifikasion. Kaset e oue eta d’ann templ gant Mari ha Joseph evit beza kinniget da Zoue, ha prenet diganthan enn doare m’oa gourc’hemennet el lezenn.\nPebez kentel gaer a ro d’eomp ama Jezuz ha Mari ! Jezuz, guir Vab Doue, Mari, guir vamm da Zoue, a fell d’ezho miret lezennou ha ne zellent ket outho, ha ni, krouadurien da Zoue, ni, pec’herien, ne fell ket d’eomp miret al lezennou a c’houzomp ervad a zo great evidomp ! E pe leac’h eta ema hor zentidigez, e pe leac’h ema hor c’harantez evit Doue?\nD’ann ampoent ma’z ea ar Verc’hez d’en em burifia ha da gas he Mab d’ann templ, ez oa e Jerusalem eunn den a zoujans Doue, he hano Simeon. Ann den-ma a ioa ato var c’hed euz a zonedigez hor Zalver ; rak ar Spered-Santel en doa roet d’ezhan da anaout en devije ann eur da velet ar Mesias abarz mervel.\nP’edo eta Mari ha Joseph o tigouezout enn templ gant ar Mabik Jezuz, Simeon a erruaz eno ive, digaset gant ar Spered-Santel. Kerkent e kemeraz ar bugel dre he zivreac’h, ha goudeze e trugarekeaz Doue enn eur lavaret : « — Brema, o va Doue, e c’hell ho servicher mervel e peoc’h, p’en deuz bet ann eur da velet ar Zalver a dlie dont var ann douar evit beza sklerijenn ar boblou paian ha gloar ar bobl a Israel. »\nSimeon a roaz he vennoz da Vari ha da Joseph, hag a lavaraz d’ar Verc’hez : « — Ar bugel-ma a vezo kiriek da galz a dud d’en em goll dre ho dallentez; mes tro a roio ive da galz a re all da zistrei ouz Doue ha d’en em zavetei. Enn despet d’he vurzudou, eleiz a enebourien en em zavo enn he enep, ha c’houi hoc’h-unan a vezo treuzet ho kaloun gant eur c’hleze a c’hlac’har. »\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/92&oldid=138174 »


Diviz ar Yaou | Un diviz e brezhoneg a-raok tro gentañ an dilennadeg-kêr\nJeudi 12 mars 2020 à 9:35 -\nFenoz e vo moien deoc'h klevet un abadenn ispisial war France Bleu Breizh Izel. Mont a rimp da gaozeal gant daou zen 'zo war ar renk evit an dilennadeg-kêr. Goulennet e vo diganto petra 'vo graet ganto ma z'int dilennet.\nJean-Yves Callac ha Trefina Kerrain © Radio France - Laurent Le Troadec\nE 2014 e oa bet dilennet Chirstian Marquet e penn kêr Lannuon. 42,14% deus ar mouezhioù a oa bet rastellet gant paotr ar PS ha tapet en doa 24 sez en ti-kêr. Listenn an UMP kaset gant Danielle Marec 'noa bet 24,6% deus ar mouezhioù ha pevar sez. Al listenn kaset gant Cédric Seureau deus Europa Ekologiez-Ar re C'hlas 'noa bet 23,14% deus ar mouezhioù ha 4 sez ivez. Jean-Yves Callac a oa bet gouest da rastellat 10,1% deus ar mouezhioù ha dilennet e oa bet war ar memes tro.\nDiviz ar Yaou - Dilennadeg-kêr e Lannuon [ Kentañ lodenn\nDiviz ar Yaou - Dilennadeg-kêr e Lannuon | Eil lodenn\nPeseurt mod e troio ar jeu ar bloaz-mañ ?\nE 2016 e oa bet anvet Paul Le Bihan e post maer goude marv Christiant Marquet. Piv 'zo war ar renk ha piv 'vo klevet en abadenn fenoz ?\nJean-Yves Callac, 73 bloaz, labourer-douar e retred e Buhulien, war ar renk emañ evit ar pempvet gwech, dilennet eo abaoe 1995. E penn al listenn « Sous le chêne vert de Lannion – Dindan gwez derv Lannuon » emañ.\nTrefina Kerrain, 32 bloaz, ezelez eo deus an UDB, skoazellerez buhez, war listenn ar maer Paul Le Bihan « Lannion écologiste et solidaire – Lannuon ekologel ha kengred » emañ.\nKlevet 'zo bet ivez Henri Glaziou a zo war listenn Gaël Cornec.\nListennoù all :\nGaël Cornec « Ar republik war raok » / « Révélons Lannion – Lakomp Lannuon war wel »\nYann Gueguen « Lutte ouvrière » / « Faire entendre le camp des travailleurs – Lakaat da glevet mouezh al labourerien »\nCarine Weber « Pour la reconquête de la démocratie locale – Evit adsevel an demokratelezh lec’hel »\nà lire aussi Municipales 2020 : Lannion veut contrer les logements vacants\nDisul da noz e vo moien deoc'h adkavout disoc'hoù ar vot o klikañ amañ.\nPeseurt mod eo bet aozet an abadenn ?\nKaset 'zo bet ur bedadenn da bep listenn. Displeget 'zo bet gant Carine Weber ha Yann Gueguen ne oa brezhoneger.ez ebet war o listenn. Ur brezhoneger 'zo avat war listenn Gaël Cornec met un tammig treut eo e vrezhoneg evit kemer perzh en un diviz war-eeun. Gwellc'h e oa evitañ nompas kemer perzh met klevet e vo e fin an abadenn e berr-gomzioù.\nCulture - LoisirsSellit an abadenn sonerezh e brezhoneg hag e yezh ar sinoù !\nLivresAr skrivadenn - Haruto\nLivresAr skrivadenn - Loig Drouglazet 2


Jamestown, war aod reter ar Stadoù Unanet\nUn delwenn en enor da John Smith, kabiten trevadennerien gentañ Jamestown\nJamestown zo ur gêr eus Virginia, e Stadoù Unanet Amerika. Bez’ eo al lec’h kentañ annezet da vat gant trevadennerien eus Europa e Norzhamerika. En aber ur stêr anvet James River emañ.\nKrouet e voe ar gêr d’ar 14 a viz Mae 1607, gant trevadennerien dilestret eus ur vag kaset gant ar Virginia Company, hag anvet e voe « James Fort », en enor d’ar roue James Iañ, roue Bro-Saoz ha Bro-Skos. En deroù e oa un darempred mat a-walc’h etre an drevadennerien hag an Indianed a oa o vevañ er vro. Buan e trenkas an traoù avat ha dindan un nebeud bloavezhioù e voe lazhet an Amerindianed-se.\nE Jamestown e tilestras an Afrikaned kentañ a voe degaset da Amerika evel sklaved, e 1619. E Jamestown ivez e voe savet an iliz anglikan kentañ eus ar Stadoù Unanet. Tro-dro da Jamestown ivez e teraouas gounidigezh ar butun er Stadoù Unanet (e 1614). Hag e Jamestown e voe savet ar c’hentañ kuzul dilennet, e 1619, evit ren Trevadenn Virginia hag evit kinnig "lezennoù reizh" d’an dud a oa o chom eno. Kêr-benn Virginia e voe Jamestown betek 1699, pa voe kaset sez ar gouarnamant da Middle Plantation (anavezet bremañ evel Williamsburg), rak Jamestown a oa bet distrujet gant an tan, meur a wech, e 1608, e 1676 hag e 1698. Ouzhpenn-se ne oa ket gwall yac’h, pa oa e-kreiz geunioù, hag uhel a-walc’h e oa ar feurm mervel enni.\nAdtapet diwar « https://br.wikipedia.org/w/index.php?title=Jamestown_(Virginia)&oldid=1823371 »


Produerien - Daoulagad Breizh brezhoneg\n21 st Moreau de Jonnes 35000 ROAZHON\nEmbregerezh produiñ teulfilmoù bet krouet e 1992. En tu all da 150 teulfilm evit ar skinwel a zo bet produet gant Aligal Production, lod anezhe e brezhoneg. N’eo ket an embregerezh arbennik war un dra nemetken : war gement tachenn a zo e c’hall labourat. Da gornôg ar Frañs pe d’ar mor e tenn darn eus an teulfilmoù, met darn all, kelaouadennoù keleier berr pe teulfilmoù 90 munutenn, zo o danvez o tont eus pelloc’h. Filmoù embregerezhioù pe aozadurioù ofisiel a vez produet ivez gant Aligal Production, a ra war-dro pep tra eus ar filmañ d’ar sevel pladennoù arc’hant, en ur lakaat lec’hiennoù web en-linenn.\n2 straed François Guivarc'h 29 470 Plougastel Daoulas\nUr stal produiñ eo Gwengolo Filmou a glask strivañ evit kas war-raok ar c'hleweled brezhoneg en ur bleustriñ evit klask difraostañ tachennoù nevez e-touez an abadennoù e Brezhoneg. Produet he deus abaoe 2009 diellfilmoù, kelaouadennoù pe rummadoù c'hoarioù evit holl skignerien ar c'hleweled e Breizh.\n31 bali Chardonnet – 35 000 Roazhon\nJPL Film a zo un SARL a brodu filmoù evit ar sinema hag ar skinwel, bet krouet e 1995 gant Jean-Pierre Lemouland.\nUr stal-labour krouiñ skeudenn dre skeudenn eo, a zioro raktresoù, o lakaat war-sav skipailhoù arzel ha teknikel. Ispisialiset eo JPL Films e produiñ abadennoù evit ar vugale, o vestroniañ an teknikoù disheñvel da grouiñ skeudennoù : tresadennoù-bev, skeudennoù kevanaoz hag an efedoù ispisial, volum buheziñ (margodennoù e toaz-stummañ pe e latex, buheziñ skeudenn dre skeudenn ha muppets…). Kenbroduet e vez gant JPL Films an abadenn Mouchig-Dall, skignet bep sizhun war France 3 Ouest. Produiñ a ra JPL Films ivez teulfilmoù, klipoù-video, bruderezhioù ha filmoù embregerezhioù.\nEspace Grand Large Port de Commerce 29200 BREST\nGouel devezh kentañ ar bloavezh, profoù eskemmet, kanaouennoù kanet a di da di, setu ar pezh eo KALANNA evit an holl. Abaoe 1997 ez eo ivez anv ur stal-produiñ savet gant sevenourien entanet gant yezh ha sevenadur Breizh. Un tregont bennak a flmoù testeni o deus produet betek-henn skignet dreist-holl war France 3 Ouest met ivez war France 5, TV Breizh ha chadennoù lerc’hel breizhat. Fellout a ra da g/Kalanna diorren ar c’hrouiñ er c’hleveled en ur implijout ar brezhoneg e-giz yezh labour.\nEmbregerezh produiñ ar c’hleweled bet krouet e 2007. Ganti e vez produet kelaouadennoù ha kelaouennoù evit an aozadurioù ofisiel ha kenwerzhel. Programmoù dudi e brezhoneg a vez produet ganti ivez. Da skouer, an abadenn Bec'h de'i, kenproduet gant Armor TV, un talk show div eurvezh bep miz skignet war ar genrouedad, filmet war-eeun dirak an dud. E 2008 e oa kroget filmañ Ken Tuch’, ur sitcom e brezhoneg filmet en ur studio. E 2009 ez eo kroget filmañ Saga Brittia, ur sitcom nevez 6 rann 10 munutenn. Skignet e vez an oberennoù e brezhoneg war al lec’hienn brezhoweb.com, savet ha meret gant Lionel Buannic Krouiñ. Gant Armor TV, TV Rennes ha Canal + ez eo bet skignet reoù zo en o mesk.\nDundee A Pasteur 56410 An Intel\n09 61 27 84 24\nKae Péristyle, 56100 An Oriant\n09 64 18 06 50\n2 ter, Kae François Mitterrand - 44200 Naoned\nEmbregerezh produiñ teulfilmoù ha programmoù berr bet krouet e 1996. Skignet e vez he oberennoù war ar chadennoù rannvro (France 3 Ouest, France 3 Normandie, TV Rennes 35), ar chadennoù bro (France 2, France 5, France 3, Arte, Canal +, Odyssée) hag e muioc’h evit 20 bro er bed. Abaoe 2000 e vez kaset rummadoù da benn ganti, ha kelaouennoù sevenadurel. Roet he doa lañs ha produet Leurenn BZH, sitcom e brezhoneg ha Breizh Kiss.


Kaozeadenn Implijer:90.32.180.216 - Wikipedia\nSalud deoc'h ! Krouet ho peus ur rummad:Melldroadourien Arc'hantina. Ur rummad:Melldroaderien Arc'hantina a oa dija. N'eus ket ezhomm da grouiñ un eil rummad evit ar memes tra. Ouzhpenn-se ez eo "melldroader" eo ar ger a gaver er geriadurioù (Geriadur Hemon-Huon paneveken) evit lavaret "c'hoarier mell-droad". A galon, --Llydawr (kaozeal) 26 Mez 2014 da 16:01 (UTC) Salud deoc'h ivez, Kaset em boa un evezhiadennig deoc'h n'eus ket pell 'zo diwar-benn an istor-se : melldroadEr, an hini a c'hoari evit e blijadur hepken, melldroadOUr, an hini a zo ar vell-droad e vicher (hervez kentelioù L. Kergoad diwar-benn Al lostgerioù oberer -er, -our). A galon.--90.32.180.216 26 Mez 2014 da 16:06 (UTC)\nNe welan "evezhiadennig" ebet war an dra-se war ma fajenn Kaozeadenn Implijer:Llydawr. Er c'heriaouegig embannet gant Ofis ar Brezhoneg () diwar-benn ar vell-droad, ne gaver nemet ar ger "melldroader", pe e vefe evit ur "melldroader a-vicher" pe e vefe evit ur "melldroader amatour". Ne gredan ket e vefe ezhomm da sevel ur ger "melldroadour", pa'z eus ur ger "melldroader" en implij dija. A galon, --Llydawr (kaozeal) 26 Mez 2014 da 16:20 (UTC)\nA-du gant Llydawr war ar poent-se. Da'm soñj n'haller ket lakaat ar reolenn-se da dalvezout evit pep tra, ma c'haller kompren "liorzhour" (< liorzhouriezh) ha "liorzher" (< liorzherezh), pe "livour" (< livouriezh) ha "liver" (< liverezh) n'haller ket astenn an traoù betek re pe neuze e vo ret lakaat kemm etre "pesketour" (an hini a raje se eus e vicher) ha "pesketaer" (an hini a besketaje evit e blijadur), ha petra 'virfe lakaat kemm etre ur bern traoù all: "baraour" ha "baraer", "merdeour" ha "merdeer", "skrivagnour" ha "skrivagner", "kelaouennour" ha "kelaouenner"?… En degouezh-mañ e vefe dav neuze ober gant "diwallour" (palioù), "tagour", "gourdonour", "adreñvour", "palour"? Ne vefe fin ebet. Ha n'eus ket eus ar ger "melldroadouriezh".--Trec'hlid mitonet (kaozeal) 26 Mez 2014 da 16:32 (UTC)\nHa boas oc'h da lakaat ho fri e pep kaozeadenn evel-se hep bezañ pedet ? Ne ran ket forzh tamm ebet eus hoc'h ali, hini LLydawr ne lâran ket o vezañ ma c'hall an den arguzenniñ gantañ sioul ha displegañ e savboent hep bezañ eskumunuget raktal !--90.32.180.216 27 Mez 2014 da 07:15 (UTC)\nN'eo ket war ho pajenn em boa lakaet un evezhiannig met e-barzh rann Kaozeadenn unan eus ar pennadoù edoc'h o paouez kemm pe glokaat ; ha ne zeuan ket a-benn da adkavout pehini, 'm eus aon. N'on ket ali ganeoc'h tamm ebet : d'am soñj, n'haller ket ober gant an hevelep ger ken o stadañ emdroadur souezhus ar vell-droad a vicher. Diaes eo kendelc'her da geñveriañ an hini a sko e-barzh ar vell gant mignoned dezhañ gant an hini a c'hounez ouzhpenn mat e damm bara o c'hoari mell-droad, ne gav ket deoc'h ? Amañ emañ ar yezh o fiñval, OPaB pe get. Kompren a ran mat-tre hoc'h arguzennoù, met perak lezel ar ger melldroadour e-barzh ar pennadoù o-unan neuze ? A galon.--90.32.180.216 26 Mez 2014 da 18:35 (UTC)\nNe ran ket kalz a forzh ma rit gant ar ger "melldroadour" en ur pennad, e-lec'h ar ger "melldroader" (daoust ma c'hellfen sevel ar goulenn, evel ma rae egile, "Mar kavit melldroadour en un tu bennak, lârit din hardizh 'ta"). Na kennebeut ma rit gant "fobal" e-lec'h "mell-droad" en ur pennad all. Ma tennit ur rummad avat, evel m'hoc'h eus graet meur a wech, e rankan adlakaat anezhañ. Rak terriñ a rit ul liamm gant pennadoù all heñvel. Ha ne c'hello ket mui an dud kavout ar pennadoù. Emichañs n'emaoc'h ket o vont da gavout abeg er rummadoù Sonerien Breizh, Skrivagnerien Bro-Saoz ha me oar-me... A galon, --Llydawr (kaozeal) 1 Gou 2014 da 11:04 (UTC)\nDemat deoc'h ivez, Ret eo din digareziñ da gentañ-penn : n'ouzon dare petra a oa c'hoarvezet gant ma urzhiataerez evit an deizioù rak kaer em boa bet klask ober gant ma anv implijer - Prieladkozh - ne veze ket degemeret gant al lec'hienn-mañ, nemet gwechoù 'zo ha ne bade ket gwall bell ; se zo kaoz e oan bet rediet da gendelc'her gant an IP 90.32.180.216 en desped din. Din da respont deoc'h bremañ :\nKaset em boa ar frazenn "Mar kavit difeulz en un tu bennak, lârit din hardizh 'ta" d'un implijer all ha ne oa ket deoc'h, a gav din. Ne oa ket d'ober goap na da vezañ tagus outañ e mod ebet. En aner em boa klasket ar ger "difeulz" ha kavet ganin an anv-gwan "difeuls" war al lec'hienn Freelang nemetken. Ha mat e vefe din bepred goût pelec'h e c'hallfen kavout "difeulz", ken aes ha tra !\nNe gomprenan ket mat : n'em eus ket soñj da vezañ graet gant ar ger "fobal" en ur pennad bennak ! Ar wech nemetañ ma'm boa graet gantañ eo pa'm boa skrivet un evezhiadennig deoc'h diwar-benn melldroader/melldroadour : war a seblant ho peus he c'havet ha lennet a-barzh fin ar gont.\nNe vo ket cheñchet penn d'ar vazh ganin e-keñver ar ger "melldroadour" ha kendelc'her a rin da soñjal n'eo ket gwall boellek kaout "melldroader" ha "melldroadour" en hevelep pennad.\nKompren a ran mat-tre hoc'h arguzennoù kement hag ho tisplegadennoù diwar-benn al liammoù kollet. N'em eus ket c'hoant da derriñ ho penn hiroc'h ha setu ma vo lamet ganin kement "melldroadour" am boa silet e-barzh ar pennadoù bet boulc'het ganin. A galon.--Prieladkozh (kaozeal) 1 Gou 2014 da 13:13 (UTC)\nAdtapet diwar « https://br.wikipedia.org/w/index.php?title=Kaozeadenn_Implijer:90.32.180.216&oldid=1581272 »\nKemmoù diwezhañ degaset d'ar bajenn-mañ d'an 1 Gou 2014, da 13:13.


Timbroù Allenstein — Wikipedia\nTimbr 5 Pfennig\nTimbr 10 Pfennig\nUr geoded eus reter Europa eo Allenstein, bet en Alamagn gwechall, e Polonia abaoe 1945.\nE 1920 ez eus aozet ur boblvouezhiadeg evit anavezout respont ar bobl d’ar goulenn bezañ staget ouzh Prusia ar Reter pe ouzh Polonia. Evit brudañ ar votadeg e oa bet lakaet e gwerzh timbroù soulgarget a-ratozh gant ar velestradurezh alaman, adalek an 13 a viz Ebrel.\nDaou rummad a 14 timbr zo moulet, etre 5 Pfennig ha 3 Mark an dalvoudegezh pep hini anezho. Pa lenner PLÉBISCITE / OLSZTYN / ALLENSTEIN war ur rummad ez eo hiroc’h an eil : TRAITÉ / DE / VERSAILLES / ART. 94 et 95 gant anv poellgor ar boblvouezhiadeg. Ar galleg eo zo implijet o vezañ m’eo yezh ofisiel Unvaniezh Postoù ar Bed.\n362 209 mouezh (97.8%) a sav a-du, d’an 11 a viz Gouere, evit bezañ staget ouzh Alamagn ha 7 980 (2.2%) evit Polonia. N’heller mui implij an timbroù adal an 20 a viz Eost.\nE fin an Eil Brezel-bed, pa vo treset en-dro bevennoù Polonia e vo tennet Prusia ar Reter ha tiriad Allenstein diouzh Alamagn, ha skarzhet an darn vrasañ eus an annezidi gant ar velestradurezh poloniat. Anvet eo Olsztyn kêr Allenstein bremañ\nAdtapet diwar « https://br.wikipedia.org/w/index.php?title=Timbroù_Allenstein&oldid=1476866 »


Journal de Renaud Camus, vendredi 7 décembre 2018\ncréée le samedi 8 décembre 2018, 11 h 36\nmodifiée le samedi 8 décembre 2018, 11 h 44Plieux, vendredi 7 décembre 2018, minuit et demi. Nous avons été très satisfaits de notre expédition à Toulouse avec Jeanne, hier, pour l’inauguration, au ~~~~~~ ~~~~~-~~~~~~, ~~~ ~~’~~~~~~~~~~~ ~~~ ~~~~~-~~~~~ ~~~~~~~~~~~, ~~~~ ~~~~ ~~~~~~~~~ ~~~~~ ~~~~~~~~~~~ ~~~ ~~~~~~~~~~~ que je ne ~~’~~~~~~ ~~~~~~~~. ~~~ ~~~~ ~~~~~ ~~~~ ~~~~~-~~~~~ ~~~~~~~~~~~, ~~~~~~ ~~~ ~~~~ ~~~ ~~~~~~ ~~~ ~~~ ~~~~~~, ~~~~~-~~~~ ~~~~~~~~, ~~~~~ ~~~ ~~~~~~~~ ~~~ ~~~~~~ ~~~~~~~~~~, « ~~~~ ~~~~~~~ à Toulouse, de ~~~~~~~ ~~~~~ », ~~ ~~~~~~ ~~~ ~~~~ ~~~~~~~~~~ ~~~~~~~ ~~~ ~~~~~~ ~~~~~ L’Oiseau ~~~ feu, ~~~ ~~~~~~~~~, ~~~ ~~~~~, ~~~ ~~~~~~~~ ~~ ~~~~~~ ~~~ ~~~ ~~~~~~~~ ~~~~ ~~~~~~~, dans le métro, ~~~ ~~~~~~~ ~~~ ~~~~~~~~~~ Voie lactée. ~~~ ~~~~ ~~~~~ ~~~~~~ ~~~’~~~ ~~~~ ~~ ~~~~~-~~~~~~ ~~~~~ ~~~ ~~~~~~ ~~~~~~~~~~~ ~~~ ~~~~~~~~~~~~~ ~~~ ~~~~~ ~~~ ~~~~~~~~~~~, ~~~~~~~~ ~~~~~~-~~~~~~, ~~~~~~ à Nemours, d’où ~~~~ ~~~~~~~ ~~~ duc ~~~ Nemours — ~~~~ ~~~~~~~~~~~ ~~~~~ ~~~~~~~, ~~~~~~~~ ~~’~~~~~~~~, ~~~ ~~~~~~, ~~~~ ~~~~~~ ~~~~~ ~~~~~~~~~ ~~~-~~~~ ~~~~ ~~~~~~~ ~~~ ~~~~~~ ~~~~~~~~~~~, ~~~ ~~ a dix ou ~~~~~~~ ~~~~. ~~~~~~ ~~~ ~~~~~~~~~ ~~ ~~~ ~~~~~~~~~~ ~~~ ~~~~ ~~~~~~~~~~~ ~~’~~~~ ~~~~~~~~~~~~~~, ~~~ ~~’~~~ ~~ ~~~~~~~~~ ~~~~~ ~~~~~~~~, ~~~~~ ~~~ ~~~~~~~~~~~ ~~~ ~~~~~~~~, ~~~~~~~ ~~~~ ~~~~~~~~~ un peu basses, ~~~~ ~~~~~~~ ~~~~ Morsures ~~~ l’aube, ~~~’~~~ ~~~~ ~~~~~~~~~ ~~~~~~~~~~~~ ~~’~~~~~~~~~ ~~~~~ ~~ ~~~~~, ~~~~ ~~~~~~ Livres rouges, ~~~ ~~ ~~~~ ~~~~~~ ~~ ~~~~~~~~~, ~~~ ~~~~~, ~~~ les admirables “pétrés”, ~~~~~~~~~~~ ~~~~ ~~~~~~~~~~~ ~~~~~~~~~, ~~~~~~~~~~~~ ~~~~~~~~~~~~ ~~~ ~~~~ Naissance ~~’~~~~ montagne ~~~ Caverne — ~~~~~~ ~~~ ~~~~ ~~’~~~~~~~~~~~ ~~~~~~ ~~~~~~~~ ~~~~~~~~~, ~~~ ~~’~~~~~~ ~~~~~~ sous.\nJe ~~~~~~~ ~~~ faisant d’une pierre ~~~~~ ~~~~~~, ~~~~ ~~’~~~~~~~~ ~~ ~~~ ~~~~~ ~~~~~~~ ~~~~~~~ ~~~ ~~~~~~~~~~~~~~~~, ~~’~~ ~~~~~~~ ~~~ ~~~~~, ~~~~~~~~~ ~~~ ~~~~~~ ~~~~~ ~~’~~~~~~~~~. ~~~~~ ~~~ ~~~~~ ~~~~~ ~~~~ ~~~ ~~~~~ grand souci. Elle ~~’~~ ~~~~~ ~~~~ ~~~~~~ ~~~~~~~ ~~~~~~ ~~~ ~~~~~~~~, ~~~~~ ~~~~~ ~~~~ ~~~~~~~~~~ ~~~~ ~~~~ ~~~~ ~~~~~, ~~~ ~~~~ ~~~ ~~~~~~~. ~~~~~ ~~’~~ ~~~~~~~ ~~~~~~~~~~~~~ ~~~~~~~~ ~~~ ~~~~~~~, dit-elle, à force ~~~ ~~~ ~~~~ ~~~~~~~ ~~ ~~~ ~~~~~. ~~~ ~~~ ~~~~~~~ ~~~ ~~~~~~~~~~, ~~~~~~~~, ~~~~ ~~~~~~ ~~~ ~~~~~~ ~~~~~~~~~~~ ~~~~~~ ~~~~~~-~~~, ~~~~~~~~~ ~~~~ ~~~~~~ ~~~~~~~~~~ ~~~ ~~~~~~~ ~~~~ équipes esthétiques et ~~~~~~~~~~~ ~~’~~~~ ~~~~~~~ ~~~~~~, ~~~ ~~~~ ~~~~~~~~~~~~ ~~’~~~~ ~~~~ ~~~~~~~~~~~~ ~~~~~~~ ~~~~ ~~~ ~~~~~~ ~~~~~ ~~~~~~~~, ~~~ ~~~~ ~~’~~~~~~~~~~~~ ~~~~~~~~~~~. ~~~~~ ~~~~~ ~~~ ~~~~~~~~~~ ~~ ~~’~~~~~~~~ ~~~~~ que ce soit, ~~~ ~~’~~~~~~~~~~ ~~~~ ~~~~~~ ~~~~~~~~~~, ~~~~ ~~~~~~~~~~~~ ~~~ ~~~~~ ~~~~ ~~~~ ~~~~~~~, ~~~ ~~~~~~~~~~, ~~~~ ~~~ ~~~ ~~~~~ ~~’~~~~~~~~~, ~~~ ~~~ ~~~ ~~~~~~~~~~, ~~~~~~~~ ~~~~~~~~~ ~~~~~~ ~~~~ va-tout, de toujours ~~~~~~~~ ~~~ ~~~ ~~~~~~~~ ~~ ~~~ ~~~~ ~~~ ~~~~~~~~~~ ~~~~~~~~~ ~~~~~~ ~~~ ~~~~~~~, ~~~ ~~~~~~~-~~~ ~~~’~~~ ~~~~~ ~~’~~~~~~~~~~~, ~~~ ~~~~~~~~~~~, ~~’~~~~~~~~~~~~ and ~~~~ like. ~~~, ~~~~ ~~~~~~~~~~~ consécrations déclenchent-elles des ~~~~~~~ ? ~~~~~~~~~~~ ~~~~. ~~’~~~~ ~~~ ~~~~~~ ~~~~ ~~~~~ ~~~~~~ ~~~ ~~~~~~~, ~~~~~~~~~~~ ~~~ ~~~~. ~~~~~ ~~~ ~~~~~~~ ~~~~~~~~~ ~~~ ~~’~~~ ~~~ ~~’~~~~~~, ~~~ ~~~ ~~~~~~~ ~~~~~~~~~~ ~~~~~ nous jouissons n’est ~~~ ~~~~~~~ ~~~~~~ ~~~~~~~~~~~. ~~~ ~~~ ~~~~~~ ~~~~ ~~~ ~~~~~~~, ~~~ ~~~ ~~~~~ ~~~~ ~~~ ~~~~~~~~~. ~~~ ~~~~~~~~~~~ ~~~~ ~~~~ ~~~ ~~~ ~~~~~~ ~~~~ ~~~ ~~~~~, ~~~~, à cause de ~~~~~~~, ~~~~ ~~~ ~~~~~~~~ ~~~ ~~~~ ~~~~~ ~~~~~~~ ~~~ ~~~~~~~~~. ~~~~~ ~~~ ~~~~~~~~~ ~~~~~~~~ ~~~ ~~~~ ~~~~~~~~ ~~’~~~~~~~~ ~~~~~ ~~~~~~~~~~~~~~~~ ~~~~ ~~~~ ~~~~~~~ ~~~~~~~ “~~~~ ~~~ ~~~~ à boucler leurs ~~~~~ ~~~ ~~~~~”. ~~~~ ~~’~~~ ~~~ ~~~~, ~~~ ~~~~~~~~~, ~~ ~~~~~~~~ ~~~ ~~~~ ~~~ ~~~~~ ~~’~~~~~~~~… ~~~~ ~~~~~~~ ~~~~~~~~~ ~~~~ ~~ ~~~~~~~~~~ ~~~~~~~ ~~~~~~~~ ~~~~~~~~~ ~~~~~~. ~~~ suis harcelé de ~~~~~~~~~ ~~~ ~~~~~~~~~~~ ~~~ ~~~~~~~~ ~~~ ~~~ ~~~~~~~ ~~~~~~~~~ ~~~~ ~~~~~~~~~~ ~~~~ ~~~~~~ ~~~~~~~~~~, ~~~ ~~~ ~~~~~ ~~~~~ ~~~~ ~~~~~~ ~~~~~~ ~~ ~~~~~~~, ~~~~ ~~’~~ ~~ ~~~~~ reprises, récemment, tiré ~~~ ~~~~~~~~ ~~~~ ~~~~~~~~~~~. ~~~~~~~~~~ ~~~~~ ~~~ ~~~~~~ ~~~~~ ~~~ ~~~~~ ~~~~~~~~, ~~~ ~~~~~~ ~~~~~, ~~~~~ ~~~ ~~~ ~~~~~~ ~~’~~~~ ~~~ ~~~~ ~~~~~~, ~~~ ~~~~ ~~~~~, ~~~~ sans mal, par ~~~~~~~~~~ ~~~ ~~~~~~~ (~~’~~~~ ~~~~~~ ~~~~~~~~ ~~~ ~~~~~ chose).\nLa ~~~~~~~ ~~ ~~~~~~~~~ ~~’~~~~ ~~~~~~~~, ~~~~~ ~~’~~~~~~~~~~~ ~~~ ~~~~~~, ~~~~ ~~~ ~~~~~ ~~~~~~~~~ ~~~~~~~~ ~~~ ~~’~~~~~~~~~~~~~~~ ~~~~~~~~-~~~~~~ ~~~~~~~~~~ Dussau, accompagné par ~~~ ~~~~~~~~~ ~~~~~~~ ~~~~~~~, ~~~~ ~~~~~~~~~~ ~~~~~~~~~~ ~~~~~~~~~~ ~~~~~~~~~ ~~~~~ ~~~~ ~~~~~~~~~~~ ~~~~~, ~~~~~~ ~~~~~~~~~ ~~~ ~~~~~~~~~~~~ ~~~~~~~~~, ~~~~ ~~~~ Danses espagnoles, ~~~~ ~~~~~~~~~ ~~~ ~~~~~~~, ~~~ un paysage, et ~~’~~ ~~~~~~~ ~~~~~~~~. ~~~~~ ~~~ ~~~~~~, ~~’~~~~~~ ~~~~~ ~~~ ~~~~ ~~’~~~~~ : ~~~~~~~~~, ~~~~~~, ~~~~~~, ~~~~~~~, ~~~ ~~~~~~~ ~~~~~~. ~~~~~ ~~~ ~~~~~ ~~~~~ ~~~~~ ~~~’~~~ ~~~~ ~~~~~~~~, ~~~~~~~~~~~~ adéquat, signe l’inappartenance, ~~~~~ ~~~~~~~~~~ ~~ ~~~ ~~~~~~~, ~~~ ~~~~~~~~~~~ ~~ ~~~~ ~~~~~~, ~~ ~~~ ~~~~~~~~, ~~~ ~~~~~~ ~~~~~, ~~~ ~~~~~~~~ ~~~~ ~~~~~~~~~ ~~~~ “~~~~~~~~”, ~~~~ ~~~~ ~~~~ ~~~~~~~~~ ~~~~~ ils font le ~~~~~~~~, ~~~ ~~~~ ~~~~~ ~~~~~~~~ ~~ ~~~ ~~~~~~, ~~ ~~~~~~~ ~~~ ~~~ ~~~~~~~~~~~. ~~~~~-~~~ ~~~~~ ~~~~~~~~~ ~~~ ~~~~, ~~~ ~~~~~, ~~~~~ ~~~~~ ~~~~~ ~~~~~~, ~~~ ~~ ~~~ rigueur des “musiques ~~~ ~~~~~~”, ~~~ ~~~~~~~~~~~ ~~~~~ ~~~~~~~~~~~~~~~~~~~. ~~’~~~~~~~~~ ~~~ ~~’~~ ~~~~~~ ~~~~~ ~~’~~~~~~~~~~, ~~~~~~ ~~~ ~~~~~~~~~~~ ~~~~-~~~~~, ~~ ~~’~~~~~~~~~~ ~~~ ~~~ ~~~~~~~~~, ~~~ ~~~~~~ ~~~~~~~~~~, ~~~ ~~~ ~~~~ femmes, que des ~~~~~ ~~~ ~~~~ ~~~~~, ~~~ ~~~~~~~~ — ~~~~ ~~~ ~~~~~~~~~, ~~~~-~~~ ~~~ ~~~~~~~~ ~~~~ ~~~~~~-~~~~~.\nvoir l’entrée du vendredi 7 décembre 2018 et ses 2 images dans Le Jour ni l’Heure


Hugo Van der Goes (1440-1482) a oa ul livour flamank.\nAn titouroù kentañ hag asur diwar e benn a gaver e-tro 1468 e Brugge : eno e kemeras perzh e kinklañ kêr da lidañ eured Charlez an Her, dug Bourgogn, ha Marc'harid York.\nEtre 1476 ha 1477 e savas e oberenn bouezusañ : an deirzaolenn Portinari (Firenze, Mirdi an Ofisoù), diwar c'houlenn Tommaso Portinari, hag a oa kannad e Brugge e anv ar familh Medici. Un daolenn dibar abalamour d'he ment eo. Un daolenn a voe priziet kalz gant arzourien italian an Azginivelezh evel Domenico Ghirlandaio eo.\nOuzhpenn an oberenn-se ne ouezer ket re peseurt taolennoù a livas. Levezonet e voe gant arz Jan Van Eyck ha Rogier Van der Weyden, evel ma weler e divdaolenn Vienna (Vienna, Kunsthistorisches Museum). Soñjal a reer e anaveze oberennoù eus Italia, rak levezonet e voe gant an doare italian da aozañ diabarzh an taolennoù, evel ma weler en Azeuladeg an Tri Roue (Berlin, Gemäldegalerie).\nE 1477 e voe tapet gant ur c'hleñved-spered, hag ez eas da vreur en abati Rouge-Cloître, nepell diouzh Brusel. Daoust d' e gleñved e kendalc'has da labourat : d'ar mare-se eo e livas Marv Maria (Brugge, Groeningen Museum).\nAoter Monforte, a zo e Berlin.\nAoter an Drinded, peder fanell, 1478, Royal Collection, Breizh-Veiur\nAn Diskar ha Klemmvan, Divdaolenn war goad, e-tro 1470-75, Kunsthistorisches Museum, Vienna\nPoltred ur roour, dastumad H. O. Havemeyer, roet gant an itron H. O. Havemeyer, 1929, Metropolitan Museum of Art, New York\nTruezegezh ar C'hrist, Mirdi Garinet, Châlons-en-Champagne\nOberennoù van der Goes en Artcyclopedia\nOberennoù van der Goes er WebMuseum\nAdtapet diwar « https://br.wikipedia.org/w/index.php?title=Hugo_van_der_Goes&oldid=1927789 »\nKemmoù diwezhañ degaset d'ar bajenn-mañ d'an 2 Gen 2022, da 17:37.


Buhez ar Sent/1894/Per Balsam - Wikimammenn\nBuhez ar Sent/1894/Per Balsam\n◄ Sant Odilon Per Balsam Anjela a Foligno ►\nann trede devez a viz genver\nSANT PER BALSAM, MERZER\nAr zant-ma a ioa ginidik euz ar Palestin, hag a oue taolet er prizoun, abalamour m’oa kristen, enn amzer ma rene ann daou impalaer Maksimin ha Galerius. Goudeze e oue kaset dirag ar gouarner Severus, hag hema a c’houlennaz outhan pe hano en doa. « — Balsam a reer ac’hanon, eme ar Zant, euz a hano va zad ; mes Per eo va hano badiziant, rak kristen oun. »\nNeuze ar gouarner a lavaraz d’ezhan : « — N’hoc’h euz ket anaoudegez euz al lezenn o deuz douget ann impalaered? » Per a respountaz raktal : « —Anaout a rann gourc’hemennou va Doue, guir roue ann Env hag ann douar. » — « Gouezit eta, eme Zeverus, ez euz eul lezenn, douget gant ann impalaered, hag a ordren d’ann holl gristenien kinnig ezans dann doueou, dindan boan a varo. » — « Gouezit ive, eme Ber, ez euz eul lezenn all, douget gant roue ann Env hag ann douar, hag a zifenn ober ann dra-ze, dindan boan da veza daonet. Ouz pehini euz ann diou lezenn-ze e kav d’ehoc’h eo guella d’inn-me senti? » — « Me gav d’inn, eme ar gouarner, e tleit senti ouz lezenn ann impalaered. » — « Mes, eme ar Zant, ne c’hellann ket kinnig ezans da zoueou koat ha mean, evel ar re a adorit. » — « Hon offansi a rit o komz evelse, eme Zeverus. » — « Ne glaskenn ket hoc’h offansi, eme Valsam ; n’em euz great nemed lavaret d’ehoc’h ar pez a zo merket er Skritur Sakr : Idolou ar baianed ne dint nemed aour hag arc’hant, traou great gant daouarn ann dud. Ginou ha diouskouarn o deuz, ha ne gomzont na ne glevont ; bez’o deuz daouarn ha treid ha ne c’hellont ket ho manea : ra zeui da veza henvel outho kement hini a laka he fizians ennho ! »\nEnn despet d’ar respount-se, ar gouarner a lavaraz adarre d’ar Zant. — « O pezet truez ouzhoc’h hoc’h-unan, ha kinnigit ezans d’ann doueou. » Mes ne oue ket dare d’ezhan beza selaouet. « — N’e ket, eme Ber, o kinnig ezans d’ann doueou eo e tiskouezinn kaout truez ouzinn va-unan ; er c’hountrol eo. » — « Mad, eme Zeverus, me roio amzer d’ehoc’h da ober ho sonj, evit ma c’hellot savetei ho puez. » — « Ne dal ket ar boan, eme Valsam ; va zonj a zo dija great, ha ne jenchinn ket. »\nVar gement-se, ar gouarner a reaz he zevel a-istribill enn ear, hag epad m’edot oc’h he skourjeza, e c’houlennaz outhan : « Ac’hanta, Per, brao eo beza evelse ? Kinnig a reot brema ezans d’ann idolou? » — « Klaskit c’hoaz, eme ar Zant, ivinou houarn da zispenn va c’horf, mes ne gomzit ket d’inn divar benn adori ho trouk-sperejou. »\nSeverus a ieaz e kounnar o klevet kement all, hag a roaz urs d’he vourrevi goasoc’h-goaz. Neuze Balsam, e leac’h en em glemm hag huanadi, en em lakeaz da gana : « — Penaoz e c’hellinn-me trugarekaat aoualc’h ann Aotrou Doue evit ann holl grasou en deuz great d’inn ? »\nGoulskoude, goad ar Merzer a zivere hag a boullade var ann douar. O velet ann dra-ze, ar re a ioa o sellet a griaz : « — Sentit’ta ouz ann impalaered, ma paouezo ar vourrevien ouzoc’h. » Mes ar Zant a respountaz : « — Me n’em euz poan ebed ; bez’ em befe avad ma tilezfenn servich va Doue. »\nAr gouarner a lavaras ive adarre : « — Per Balsam, kinnigit ezans d’ann doueou, pe c’houi o pezo keuz. » « — Ne ginniginn ket a ezans d’ann idolou, eme ar Merzer kalounek, ha n’em bezo ket a geuz, » — « Mad, eme Zeverus, me zo o vont da zougen ar zetans. » — « Mall am euz d’he c’hlevet, eme ar Zant. »\nAr gouarner a goundaonaz Per Balsam da vervel var ar groaz abalamour n’oa ket bet falvezet d’ezhan senti ouz al lezenn douget gant ann impalaered. He verzerenti a erruaz d’ann tri a viz genver euz ar bloaz tri c’hant unnek.\nAr ger merzer a zinifi test, hag a verk d’eomp o deuz ar Verzerien roet testeni dre ho maro d’ar virionez euz ar relijion gristen. A villerou bag a gant millerou e kounter ar gristenien o deuz skuillet ho goad, hag her skuillet gant joa evit difenn ho feiz. Hogen, n’ema ket e natur ann den beza kel laouen-ze e kreiz ar boan ha pa vel ar maro dirazhan. Sklear eo eta eo Doue he-unan a lakea e kaloun ar Verzerien ann nerz ne c’hellent ket da gaout dre natur, ha dre eno ive eo ker sklear all e teu digant Doue ar relijion ma skuillent ho goad evithi, ha n’ez euz nemed ar relijion-ze hag a c’hellfe hor c’has d’ar baradoz goude ar vuez-ma.\nAdtapet diwar « https://br.wikisource.org/w/index.php?title=Buhez_ar_Sent/1894/Per_Balsam&oldid=23595 »\nKemmoù diwezhañ degaset d'ar bajenn-mañ d'an 10 Gou 2011, da 23:10.


Pajenn:Ar Prat - Nozveziou an arvor, 1909.djvu/129 - Wikimammenn\nPajenn:Ar Prat - Nozveziou an arvor, 1909.djvu/129\nAr C’hleier o tizrei eus a Rom\nGant bannou kenta heol c’houek an nevez-amzer, ar yeod a deu da c’hlaza, an deliou a wisk skourrou ar gwez, ar gwez-frouez a zo goloet a vleun hag a roio frouez kaer divezatoc’h ; zoken ar plant a jom glas epad ar goaný a zant eur voueden founnus, o gwad d’ezo, o pignat da nevezi o liou koz.\nKlevet a reer er bodenno al lapoused o tisplega o zoniou laouen ; an dubeed, kustumet da jom tost d’ar gear gant aon rak ar gwall-amzer, a gred brema nijal uhel ha mont war ar meaziou da glask ear wat hag heol tom dindan an oabl glas.\nDu-ze, en hent goloet a wez kistin, setu eur c’haz astennet, o tomma e gov en heol benniget.\nEr penn pella eus ar vourch e kaver eun ti, doare brao d’ezan gant ar glazvez a zo tro-war-dro, ar bokedou, an henchou kempen goloet a drez munut. An ti-ze koulskoude ne vez morse laouen an dud ennan. Ha setu ama perak.\nEur wreg a dremen dirak prenestr ar zolieradur uhella, hag e klever trouz en ti-ze ker kustum da veza sioul. Rei a reer ursiou striz ; ne glever ken : « Taolit evez !… arabat ankounac’haat !… diwallit !… »\nSetu tri den o tont er-meaz eus an ti : eur bugel, koant evel eun ealig, gant e zaoulagad glas, e zell gwerc’h, e vleo melen, e zrem speredus ; drouk-livet eo avad ar paour keaz paotr… ; daou zen-all a zo krog ennan, unan a bep tu ; kement a evez a daolont war ar c’hrouadur m’eo eas gouzout ez int e dad hag e vamm.\nAdtapet diwar « https://br.wikisource.org/w/index.php?title=Pajenn:Ar_Prat_-_Nozveziou_an_arvor,_1909.djvu/129&oldid=158658 »\nKemmoù diwezhañ degaset d'ar bajenn-mañ d'an 12 Ebr 2020, da 11:52.


(Adkaset eus Inizi Hawaii)\nLesanv: The Aloha State\nSturienn: Ua Mau ke Ea o ka Aina i ka Pono\nKêr vrasañ Honolulu\nGouarnour David Ige (D)\nSenedourien Brian Schatz (D)\nYezh(où) ofisiel saozneg, hawaieg\nGorread 29,311 km² (43e)\n- Douar 16,638 km²\n- Dour 11,672 km² (41.2%)\n- Poblañs 1,211,537 (42l)\n- Stankter 42.75 /km² (13vet)\n- Korvoder dre diegezh $53,123; (8vet)\n- Deiziad 21 a viz Eost, 1959\n- Urzh 50vet\nGwerzhid-eur Hawaii: UTC-10\n(n'eus ket eus an eur hañv)\nLedred 18°55'N da 29°N\nHedred 154°40'K da 162°K\nHirder — km\nLedander 2,450 km\n- Lec'h Uhelañ Mauna Kea\n- Uhelañ 4,205 m\n- Krenn 925 m\n- USPS (post) HI\nHawaii (Hawai‘i, en hawaieg) eo an 50vet ha diwezhañ Stad deuet da vezañ ezel eus unaniezh Stadoù-Unanet Amerika d'an 21 a viz Eost, 1959. Hawaii eo ur stad nemeti eus ar Stadoù-Unanet a ya inizi hepken d'he ober. E-kreiz ar Meurvor Habask emañ an "Aloha State", evel e vez lavaret. Anavezet eo bet Hawaii evit he menezioù-tan hag he surferien.\nUn enezeg eo, en hanternoz ar Meurvor Habask, 3 700 km eus an douar-bras. E-pad an XIXvet kantved (etre 1778 ha 1898) e veze graet Inizi Sandwich eus an enezeg ivez.\nHawai‘i\t10,432.5 km² 148,677 a dud\nMaui\t1,883.4 km² 144,444 a dud\nLānaʻi\t363.9 km 23,193 a dud\nMolokaʻi\t673.4 km2 7,404 a dud\nOʻahu\t1,545.4 km2\t876,151 a dud\nKauaʻi1,430.5 km2 58,303\nNiʻihau 69.5 km2\nAdtapet diwar « https://br.wikipedia.org/w/index.php?title=Hawaii&oldid=1859148 »\nKemmoù diwezhañ degaset d'ar bajenn-mañ d'an 25 Kzu 2019, da 04:37.


The Pogues - Wikipedia\nThe Pogues a zo ur strollad sonerezh saoz, blaz ar sonerezh poblek iwerzhonek àr e sonerezh, savet e 1982, hag en deus graet berzh adalek kreiz ar bleadoù 1980. Ur strollad dibar, ha na vezer ket evit renkañ en ur rummad resis, ken liesdoare e oa e sonerezh. "Pogue Mahone" a voe anv kentañ ar strollad, da lavaret eo "Póg mo thóin" (brezhoneg : pokañ, "pok d'am revr" !) ! Sonerezh hengounel a Vro-Iwerzhon tamm pe damm, ha tamm ha tamm bejoñs ar bunked a voe strinket e-barzh. Levezonet bras e oant get the Clash d'ar mare-se, seniñ a rezont gete (ha Joe Strummer a gempennas un albom dezhe). Binvigi trad ag Iwerzhon a oa gete e penn kentañ : tin whistle, banjo, mandolin, bouest an diaoul... Diwezatoc'h e tay ar binvigi tredan pe elektronik da vout pouezusoc'h en o sonerezh.\nThe Pogues e miz Here 2006\nShane MacGowan e 2004\n1 Prantad kentañ the Pogues :\n2 Breskded ar strollad get emzalc'h MacGowan\n3 Ar strollad dibennet\nPrantad kentañ the Pogues :Aozañ\nShane MacGowan (kan), Jim Fearnley (akordeoñs) ha Spider Stacy (tin whistle) : setu amañ penn izili ar strollad e penn kentañ, a pa vezent é soniñ ingal dre straedoù London. Ha d'ar mare-se e voe brassaet ar strollad get donedigezh Jeremy 'Jem' Finer (gitar, banjo), Cait O'Riordan (gitar-boud) hag Andrew Ranken (taboulinoù). Kreskiñ a reas brud vat ar strollad, un nebeud enrolladennoù hag àr un dro troiadoù sonadegoù a skignas ar vrud-se e 1984. "Pogue Mahone" a yeas da "bPogues" hag o fladenn gentañ "Red Roses for Me" a zeuas er-maez e 1985. Ur gitarour a voe ouzhpennet nebeudig goude (Phil Chevron), ha neuze, skoazellet anezhe get Elvis Costello (brudet a-walc'h e metoù an new-wave pe ar sonerezh punk er mareoù-se), e voe savet an album "Rum Sodomy & the Lash", bepred e 1985 (setu penaos e vize bet taolennet an Navy get Winston Churchill, sañset ?). Skeudenn an albom a ziskouez radell ar Meduse get dremm izili ar strollad e-lec'h tudennoù taolenn Gericault. Ur gwir aozour sonennoù a ziskuilh e vailhoni en albom-se (pa oa kentoc'h sonennoù kozh e-barzh pladenn gentañ ar strollad) : Shane MacGowan, ur saver kanaouennoù ma'z eus unan, un doare barzh hag a ouia kontiñ istoerioù berr ("The Sick Bed of Cúchulaínn" pe "The Old Main Drag") kerkoulz ha kaniñ, perc'henniñ pa larin mat, sonennoù kozh èl "Dirty Old Town" (Ewan MacColl) pe "And the Band Played Waltzing Matilda" (Eric Bogle). An tonioù-se dibunet get Mac Gowan a zeuas da vout brudetoc'h eget o stumm a-orin.\nBreskded ar strollad get emzalc'h MacGowanAozañ\nBerzh a rezont (a-unvouezh, gwerzh o fladennoù pe soñjoù ar vurutellourion sonerezh figus) met ne gendalc'hzont ket àr o lañs, daoust da dalvoudegezh o fennoberennoù. Enrolliñ un album nevez a voe nac'het gete (e-lec'h an dra-se e kinnigzont unan berr get 4 sonenn e-barzh nemetken, "Poguetry in Motion"); dimeziñ a reas O'Riordan get Costello ha monet kuit, erlec'hiet get ar gitarour-boud Darryl Hunt. Terry Woods, soner a-gozh e-barzh Steeleye Span ha barrek àr e-leizh a vinvigi, a zeuas da binvidikaat ar strollad. Àr ar marc'had, perzh dibar ar strollad er mareoù-se a oa emzalc'h Shane MacGowan, etre ront ha karrez, mat-divat, arvarus, diaes da ziarbenniñ. Ha eañ aozer sonennoù kentañ ar strollad neoazh, hag ivez pennskeudenn ar strollad, e greizig hag e spered.\nDaet int a-benn da zastum dañvez a-benn sevel hag enrolliñ "If I Should Fall from Grace with God" e 1988 (get ar sonenn vrudet "Fairytale of New York") ha "Peace and Love" e 1989. Berzh abominapl a rae ar strollad er mare-se, ha neoazh ne oa ket Shane Mac Gowan en e vleud, pe kentoc'h er memes bleud hag an izili arall ! Start e oa labourat getoñ, ne oa ket tu d'e gabestrañ un tammig, abadennoù zo a droe da drenk getoñ meur a wezh ! Stacy ha Finer a voe é kaniñ e-barzh o fladenn da heul "Hell's Ditch", erlerc'hiet MacGowan gete dre ret, kempennet get Joe Strummer.\nAr strollad dibennetAozañ\nPa oa aet kuit Shane Mac Gowan (e 1991 neuze) eo daet ar strollad da vout distabil ha distrantell a-walc'h. Perzh dibar the Pogues e oa mouezh e ganer ur sort ! Ha n'eo ket n'eus forzh piv a gemeras e lec'h, Joe Strummer e-unan a gasas an traoù e-pad ur pennadig, hag àr-lerc'h e voe Stacy é kaniñ da vat. Daou albom a zay er-maez get ar stumm dishañval-se, unan mat-tre hag unan etre an daoù, met ne oa ket a-walc'h evit reiñ lañs en-dro d'ar strollad ha setu eñ dispennet a-benn nebeud e 1996. Hiriv an deiz ne chom ket 'met Shane MacGowan hag a vez klevet diàr e benn ur wezh an amzer, dre hanterouriezh e strollad The Popes d'an nebeutañ (da gentañ ur bladenn e 1994), pe skridoù e vuhez "A Drink With Shane MacGowan" (2001), kenskrivet àr un dro getoñ ha get e vignonez kazetennerez.\nAdsavet e voe ar strollad, get MacGowan mar plij, evit un troiad sonadegoù da vare Nedeleg e 2001. A-hend-arall, e miz an Azvent 2004, 9 "show" a voe sevenaet gete.\nThe Ultimate Collection get "Live at the Brixton Academy" e-barzh, 2001\nlec'hienn ofisiel the Pogues\nlec'hienn ofisiel Shane MacGowan\nrac'h pladennoù The Pogues\nAdtapet diwar « https://br.wikipedia.org/w/index.php?title=The_Pogues&oldid=1787757 »\nDernière modification le 22 Meu 2018, à 18:46\nKemmoù diwezhañ degaset d'ar bajenn-mañ d'an 22 Meu 2018, da 18:46.


Alain Le Quernec (ganet e 1944) | Becedia\nEtrevroadel eo brud ar skritellour Alain Le Quernec, a vez o chom hag o labourat e Breizh, e Kemper. A-hed e vuhez micherel en deus labouret evit brudañ ur c’hraferezh a laz foran.\nGoude e studi evit dont da vezañ kelenner war an arzoù plastek ha bezañ bet kelenner e-pad 6 vloaz, en doa bet ur yalc’had evit mont d’ober ur bloavezh studi, hag heuliañ kentelioù Henryk Tomaszewski e Akademiezh arzoù-kaer Varsovia, pezh a voe digarez evitañ da dapout skiant-prenet a-bouez. Pa zistroas e 1972 en em stalias e Breizh. Labourat a reas neuze evit strolladoù politikel hag ensavadurioù sevenadurel. Kenlabourat a reas kalzig da skouer gant ar strollad sokialour a oa e karg aferioù Penn-ar-Bed da neuze, gant Loeiz ar Peñseg, ha gant kannad ha maer Kemper da neuze, Bernard Poignant. M’eo merket e oberenn war an dachenn e Breizh e ranker lâret en deus pledet ivez gant sujedoù politikel, broadel hag etrevroadel : e-touez ar re vrudetañ e kaver ar skritell evit ar PSU gant Becassine oc’h embann al lugan «Didizout er gêr» (1981) pe an hini evit Amnesty International.\nUr gwir vengleuz eo e skritelloù evit ar semiologourien a-drugarez d’e c’hoarioù niverus war ar sinoù hag an arouezioù. Fent a vez enno forzh pegement, goapaerezh skañv a ro da gompren ez eo ar grafour un den leun a nerzh-spered ha dibleg.\nAbaoe 1990 ez eo ezel eus an Aliañ Grafek Etrevroadel (AGE), ha perzh en deus kemeret e meur a zarvoud etrevroadel war ar c'hraferez, dre m’eo prezegenner, animatour atalieroù pe ezel ar juri. Ken entanet eo gant e vicher ma nac’h ma vefe graet «arzour» anezhañ, goulenn a ra groñs e vefe anavezet evel skritellour, ha pik echu !


Moneda de Lucernae en Catawiki y en Áureo... a la vez? - Página 2\nTema: Re: Moneda de Lucernae en Catawiki y en Áureo... a la vez? Jue 02 Feb 2017, 4:17 pm\nTema: Re: Moneda de Lucernae en Catawiki y en Áureo... a la vez? Jue 02 Feb 2017, 4:20 pm\nTema: Re: Moneda de Lucernae en Catawiki y en Áureo... a la vez? Vie 03 Feb 2017, 3:57 pm\nTema: Re: Moneda de Lucernae en Catawiki y en Áureo... a la vez? Vie 03 Feb 2017, 4:40 pm\nTema: Re: Moneda de Lucernae en Catawiki y en Áureo... a la vez? Vie 03 Feb 2017, 4:49 pm\nTema: Re: Moneda de Lucernae en Catawiki y en Áureo... a la vez? Vie 03 Feb 2017, 4:55 pm\nTema: Re: Moneda de Lucernae en Catawiki y en Áureo... a la vez? Vie 03 Feb 2017, 4:57 pm\nTema: Re: Moneda de Lucernae en Catawiki y en Áureo... a la vez? Vie 03 Feb 2017, 4:58 pm\nTema: Re: Moneda de Lucernae en Catawiki y en Áureo... a la vez? Vie 03 Feb 2017, 5:04 pm\nTema: Re: Moneda de Lucernae en Catawiki y en Áureo... a la vez? Vie 03 Feb 2017, 5:14 pm\nTema: Re: Moneda de Lucernae en Catawiki y en Áureo... a la vez? Vie 03 Feb 2017, 5:23 pm\nTema: Re: Moneda de Lucernae en Catawiki y en Áureo... a la vez? Vie 03 Feb 2017, 5:40 pm\nTema: Re: Moneda de Lucernae en Catawiki y en Áureo... a la vez? Vie 03 Feb 2017, 6:39 pm\nTema: Re: Moneda de Lucernae en Catawiki y en Áureo... a la vez? Vie 03 Feb 2017, 6:48 pm\nTema: Re: Moneda de Lucernae en Catawiki y en Áureo... a la vez? Vie 03 Feb 2017, 6:54 pm\nTema: Re: Moneda de Lucernae en Catawiki y en Áureo... a la vez? Vie 03 Feb 2017, 7:05 pm\nTema: Re: Moneda de Lucernae en Catawiki y en Áureo... a la vez? Vie 03 Feb 2017, 7:36 pm\nTema: Re: Moneda de Lucernae en Catawiki y en Áureo... a la vez? Vie 03 Feb 2017, 9:07 pm\nTema: Re: Moneda de Lucernae en Catawiki y en Áureo... a la vez? Vie 03 Feb 2017, 10:16 pm\nTema: Re: Moneda de Lucernae en Catawiki y en Áureo... a la vez? Vie 03 Feb 2017, 10:19 pm\nTema: Re: Moneda de Lucernae en Catawiki y en Áureo... a la vez? Vie 03 Feb 2017, 10:43 pm\nTema: Re: Moneda de Lucernae en Catawiki y en Áureo... a la vez? Vie 03 Feb 2017, 10:45 pm\nTema: Re: Moneda de Lucernae en Catawiki y en Áureo... a la vez? Sáb 04 Feb 2017, 10:32 am\nTema: Re: Moneda de Lucernae en Catawiki y en Áureo... a la vez? Sáb 04 Feb 2017, 11:08 am\nTema: Re: Moneda de Lucernae en Catawiki y en Áureo... a la vez? Sáb 04 Feb 2017, 11:46 am


Keleier Noz 7 eur - Al Lun 12 a viz Kerzu\nC'hoari a raio Bagad Bro Kemperle war leurenn unan eus brasañ gouelioù metal e Europa\nBiskoazh kement all ! Laeron aet ganto pred Nedeleg, ur c'hrenn-douar e Bro-Leon hag ur bagad en Hellfest.\nAet pred Nedeleg gant al laer !\nE Tremeven-Kemperle eo bet dipitet, sur-mat, ar vugale oc'h erruout er skol ar mintin-mañ : desket o deus e oa bet laeret pred Nedeleg, a oa da vezañ servijet dezho warc'hoazh da greisteiz. Laeret ez eus bet toud ar boued a oa e preti ar skol e-pad an dibenn-sizhun. An holl ditouroù gant Enora Molac.\nKrennet en deus an douar disul da noz\nN’eo ket ar wech kentañ e c'hoarvez seurt traoù e breizh, met ar wech-mañ eo bet kreñv a-walc'h : 3.9 derez war skeul Richter. Ha gant ar skiantourien eo bet merzet ez eus bet seizh krenn-douar bihan abaoe diriaou. Hini dec'h, c'hoarvezet da 10 eur hanter noz, gant e greiz en Drenneg, a zo bet santet e Bro-Leon a-bezh.\nUr bagad en Hellfest\nGant Bagad Bro Kemperle e vo sonet en unan eus brasañ gouelioù metal Europa : an Hellfest, e Klison. Gant strollad ar "Ramoneurs de Menhirs" e vint war al leurenn. Abaoe bloaz hanter e vezont o labourat war ar raktres-mañ gant ar strollad. Muioc'h a zisplegadennoù gant Morgane Le Coz, a zo bet o kanañ gant ar bagad, hag a anavez mat anezhañ.


Harold Wilson, e 1986\nJames Harold Wilson (11 a viz Meurzh 1916 – 24 a viz Mae 1995) a oa ur politiker eus Breizh-Veur. Kentañ ministr ar Rouantelezh Unanet e voe eus 1964 da 1970 hag eus 1974 da 1976.\nGanet e voe e Huddersfield, e Kornôg Yorkshire, d'an 11 a viz Meurzh 1916. Ober a reas e studioù e Skol-veur Oxford adalek 1934. En amzer-se e oa ezel eus ar Strollad Frankizour met levezonet e oa ivez gant soñjoù ar sokialour George Douglas Howard Cole. E 1937 e voe anvet da gelenn istor an ekonomiezh en New College, en Oxford.\nE 1945 e voe dilennet da gannad e Ti ar C'humunioù, evit Strollad al Labour, e pastell-vro Ormskirk e Lancashire. Diouzhtu e voe anvet e gouarnamant Clement Attlee, evel sekretour Ministr al Labourioù. E 1963 ez eas e penn Strollad al Labour, hag e 1964 e voe anvet da gentañ ministr goude trec'h al Labour e dilennadeg ar gannaded. Gant e c'houarnamant e voe dilezet ar c'hastiz a varv er Rouantelezh Unanet. Gantañ ivez e voe kaset arme Breizh-Veur da Hanternoz Iwerzhon, ma oa bec'h etre an unanourien hag ar vroadelourien, e 1969.\nE miz Mezheven 1970 e voe souezhet an holl pa'z eas ar maout gant ar virourien e dilennadeg kannaded Ti ar C'humunioù. Mont a reas ar mirour Edward Heath da gentañ ministr, ha Harold Wilson da benn an tu-enep. E miz Meurzh 1974 e voe dilennadeg en-dro ha neuze e voe trec'h Strollad al Labour, hep ma vefe un trec'h splann avat. Mont a reas Harold Wilson da gentañ ministr hag aozet e voe un dilennadeg nevez e miz Here er bloavezh-se, abalamour da gaout an tu-kreñv da vat e Ti ar C'humunioù. Chom a reas Wilson en e garg a gentañ ministr goude-se betek miz Meurzh 1976. Neuze e roas e zilez ha kemeret e voe e lec'h gant James Callaghan.\nChom a reas kannad e Ti ar C'humunioù avat, betek 1983, ha neuze ez eas da Di al Lorded, gant an anv "Lord Wilson of Rievaulx". Mervel a reas d'ar 24 a viz Mae 1995 ha beziet e voe en enez Ennor, unan eus Inizi Sillan.\nUnan eus an traoù pouezusañ bet graet gant Harold Wilson, d'e veno e-unan, a oa bet sevel an Open University ("Skol-veur zigor"), graet evit reiñ d'an oadourien n'o doa ket graet studioù uhel ur chañs da ober ha da gaout un diplom, dre bellgelennerezh alies.\nAdtapet diwar « https://br.wikipedia.org/w/index.php?title=Harold_Wilson&oldid=1828668 »\nKemmoù diwezhañ degaset d'ar bajenn-mañ d'an 13 C'hwe 2019, da 17:25.


Diforc'hioù etre adstummoù "Leonor Teles de Meneses" - Wikipedia\nDiforc'hioù etre adstummoù "Leonor Teles de Meneses"\nLeonor Teles de Meneses (kemmañ)\nStumm eus an 5 Her 2013 da 02:45\n386 okted ouzhpennet , 7 vloaz zo\nD (Bot: Migrating 14 interwiki links, now provided by Wikidata on d:Q237747)\nStumm eus an 5 Her 2013 da 02:45 (kemmañ) (dizober)\n[[File:Leonore_Teles_de_Menezes.jpg|framed|Leonore Teles de Menezes, Rouanez Portugal]]\n'''Leonor Téllez de Meneses''' ([[Trás-os-Montes]] 1350-1386 [[Tordesillas]]), lesanvet ''a Aleivosa'' (ar gorvigellegez), a oa rouanez kenseurtez entre 1371 ha 1383 . Pried e oa d'un denjentil hag a rankas terriñ e zimeziñ dre heg war urzh [[Fernando Iañ Portugal]], [[Roue Portugal]] .\nNizez e oa da João Afonso Telo de Meneses, kont Barcelos. Kar e oa he zad,\nMerc'h e oa da Martim Afonso Telo de Meneses, a oa kar d'ar roue [[Fruela II Asturiez]] ha [[Leon]]. He mamm , Aldonça Anes de Vasconcelos, a oa kar da Teresa Sanches, bastardez d'ar roue [[Sancho Iañ Portugal]]. Nizez e oa Leonor da João Afonso Telo de Meneses, kont Barcelos.\nYaouankik e oa pa voe dimezet da João Lourenço de Cunha, aotrou Pombeiro, hag ur mab o doe, Àlvaro da Cunha. Hervez a voe kontet en em gavas ar roue [[Fernando Iañ Portugal]], dirazi un deiz ma oa aet da weladenniñ he c'hoar, Maria Teles, a oa plac'h a gambr gant an infantez Beatris, ur verc'h d'ar roue Pedro Iañ ha da [[Inés de Castro]]. Hag eñ sot ganti. War zigarez a genwadelezh e teuas ar roue a-benn da lakaat terriñ dimeziñ Leonor, ma savas bec'h er vro.\n==E vugel ==▼\n▲==EHe vugelbugale ==\n* [[Alvaro da Cunha]]\nAdtapet diwar « https://br.wikipedia.org/wiki/Dibar:MobileDiff/1529338 »


Sinema er skolajoù - Daoulagad Breizh brezhoneg\nSinema er skolajoù\n“Collège au cinéma” e brezhoneg...\nUr c'hinnig dibaoe e 2014, asambles gant ar gevredigezh Canal Ti Zef ha Lutig, digor d'an holl skolajoù ha liseoù divyezhek.\nSkignañ ha diellfennañ ar film Lodenn an aelez.\nGouzout hiroc'h pe/ha kemer perzh\nDibaoe 2010 emañ Daoulagad Breizh o labourat asambles gant skolaj Diwan Jakez Riou e Kemper ha skolajoù divyezhek Brizeux e Kemper ha Sant-Fransez e Lesneven, evit kinnig d’ar skolajidi teulfilmoù e brezhoneg, hag un emgav gant tud pedet, brezhonegerien, da heul ar skignadennoù.\nUr programm 4 abadenn a vo kinniget er bloaz-mañ er skolajoù divyezhek. Dibabet en deus skolaj Diwan Jakez Riou mont war-zu ar filmoù faltazi ha bevaat er bloaz-mañ.\nKalzig a deulfilmoù a vez sevenet bep bloaz e brezhoneg : teulfilmoù war danvez Breizh, met ivez war demoù all. Tud liesseurt a vez gwelet er filmoù-se, ha brezhoneg disheñvel gant pep hini anezho. Ur benveg eus ar re wellañ eo an teulfilmoù evit reiñ da anavezout gwirvoud ar vro, hag ar bed en un doare ledanoc’h, ha lakaat ar gaoz war-se e-barzh ar c’hlas.\nPoltriji a-gleiz : ur raktres nevez e 2012-2013 gant skolaj Diwan. Sikouret en doa Daoulagad Breizh d'ar re 6vet da sevel filmoù-berr faltazi e brezhoneg. Lakaat hon doa tud a-vicher da labourat gante.\nE 2013-2014 zo bet labouret war ar memes doare raktres gant lise Diwan Karaez.


Augusta von Sachsen-Gotha - Wikipedia\nAugusta von Sachsen-Gotha (Gotha 1719-1772 Londrez) a oa ur briñsez alaman, merc'h da Friedrich II von Sachsen-Gotha-Altenburg (1676-1732), dug Sachsen-Gotha-Altenburg, ha d'e wreg Magdalena Augusta von Anhalt-Zerbst (1676-1740).\nAugusta von Sachsen-Gotha (1719-1772) , priñsez Kembre.\nAugusta, Dowager Princess of Wales, e 1759\nDimezet e voe da 16 vloaz da Frederick, priñs Kembre, mab henañ ar roue saoz George II ha Caroline von Brandenburg-Ansbach .\nPriñsez Kembre e voe eus 1736 betek 1751, ha gortozet e oa he fried da vont da roue ha hi da rouanez. Siwazh dezhi e varvas he fried, ha mont a reas an titl a Briñs Kembre gant o mab. Pa varvas he zad-kaer, ar roue George II, 9 bloaz goude, e 1760, eo he mab henañ a voe lakaet da roue evel George III.\nDeiz o ganedigezh\nDeiz o marv\nAugusta Breizh-Veur 1737 31 Meurzh 1813 dimezet e 1764, da Karl Wilhelm Ferdinand von Braunschweig; bugale dezho\nGeorge III 4 Mezheven 1738 29 Genver 1820 dimezet e 1761, da Charlotte von Mecklenburg-Strelitz; bugale dezho\nEdward, dug York hag Albany 14 Meurzh 1739 17 Gwengolo 1767\nElizabeth Breizh-Veur 30 Kerzu 1740 4 Gwengolo 1759\nWilliam Henry, dug Gloucester hag Edinburgh 14 Du 1743 25 Eost 1805 dimezet e 1766, da Maria Waldegrave, kontez Waldegrave; bugale dezho\nHenry, dug Cumberland ha Strathearn 27 Du 1745 18 Gwengolo 1790 (kaoz zo bet e vije bet dimezet da Olive Wilmot en 1767 met ne voe ket)\ndimezet e 1771 da Anne Houghton; divugel\nLouisa Breizh-Veur 8 Meurzh 1749 13 Mae 1768 marvet da 19 vloaz\nFrederick Breizh-Veur 13 Mae 1750 29 Kerzu 1765 marvet da 15 vloaz\nCaroline Matilda Kembre 11 Gouhere 1751 10 Mae 1775 dimezet e 1766 da g-Christian VII, roue Danmark, bugale dezho\nMeur a lec'h a voe anvet diwar hec'h anv, Augusta, gant ar Saozon en Amerika, e SUA hiziv:\nAdtapet diwar « https://br.wikipedia.org/w/index.php?title=Augusta_von_Sachsen-Gotha&oldid=1834288 »\nDernière modification le 21 Ebr 2019, à 17:51\nKemmoù diwezhañ degaset d'ar bajenn-mañ d'an 21 Ebr 2019, da 17:51.